title: Feokromosytooma

text: Feokromosytooma on lisämunuaisytimen tai muualla sympaattisessa hermostossa sijaitseva kasvain. Se saa alkuunsa kromaffiinisestä solukosta. Jos feokromosytooma sijaitsee lisämunuaisytimen ulkopuolella, sitä kutsutaan paraganglioomaksi tai lisämunuaisen ulkopuoliseksi feokromosytoomaksi. Se on 90 prosentissa tapauksista hyvänlaatuinen kasvain. Pahanlaatuisia tapauksista on 10 prosenttia, ja puolet niistä, joilla on pahanlaatuinen kasvain, kuolee viiden vuoden sisällä taudin toteamisesta, mutta osa voi elää pitkäänkin. Feokromosytooma tuottaa, varastoi, metaboloi ja erittää noradrenaliinia ja adrenaliinia ja usein myös muita hormoneja ja peptidejä kuten dopamiinia ja kromograniini A:ta.


title: Feokromosytooma

text: Feokromosytooma on yhtä yleinen miehillä ja naisilla. Sitä esiintyy kaiken ikäisillä. Yli 60-vuotiailla feokromosytooma esiintyy lähes aina lisämunuaisytimessä, mutta nuoremmilla usein muualla sympaattisessa hermostossa. Paraganglioomat ovat lisämunuaisytimen kasvaimia todennäköisemmin pahanlaatuisia.


title: Feokromosytooma

text: Noradrenaliinia erittyy yleensä enemmän kuin adrenaliinia. Oireena on kohtauksettainen verenpaineen nousu tai pysyvämpi nousu. Pelkkää adrenaliinia erittävät feokromosytoomat ovat harvinaisia. Lisämunuaisen ulkopuoliset feokromosytoomat erittävät etupäässä noradrenaliinia lukuun ottamatta Zuckerlandin elimessä olevaa kasvainta. Verenpaine voi olla hyvin korkea lyhyen aikaa (esimerkiksi 280/160) jopa niin, että se saattaa uhata henkeä. Riskinä on muun muassa aivoverenvuoto, munuaisvaurio tai hypertensiivinen enkefalopatia.


title: Feokromosytooma

text: Kohtaukseen liittyy usein niin sanottu "klassinen kolmikko" sydämentykytys, hikoilu ja päänsärky. Feokromosytooma voi aiheuttaa äkkikuoleman varsinkin, jos sitä ei diagnosoida oikein vaan hoidetaan esimerkiksi paniikkihäiriönä.


title: Feokromosytooma

text: Noin 25 prosentissä tapauksista feokromosytooma periytyy ja liittyy MEN2 -oireyhtymään, tyypin 1 neurofibromatoosiin tai von Hippel-Lindaun oireyhtymään. Ennen ajateltiin, että ainoastaan 10 % prosenttia on perinnöllisiä, mutta on huomattu että luku on todellisuudessa korkeampi.


title: Feokromosytooma

text: Feokromosytooma voi esiintyä osana multippeli endokriininen neoplasia-oireyhtymää, joka on harvinainen umpirauhasten monikasvaintautioireyhtymä. Siinä kasvaimia esiintyy useammassa umpirauhaselimessä samanaikaisesti. MEN-oireyhtymät jaetaan kahteen alaryhmään; 1 ja 2. Lisäksi MEN 2:lla on kaksi alaryhmää; MEN-2A ja MEN-2B. MEN-2A:ssa feokromosytoomaa esiintyy 40–50 %:ssa tapauksista ja vastaavasti MEN-2B:ssä feokromosytooman esiintyvyys on 50 %.


title: Feokromosytooma

text: Tässä taudissa feokromosytooma erittää usein enemmän adrenaliiniä kuin noradrenaliinia. MEN oireyhtymässä feokromosytoomat ovat harvemmin pahanlaatuisia kuin ei-perinnölliset kasvaimet, mutta pahanlaatuisuus todennäköisyys vaihtelee suvun mukaan. Jos suvussa on pahanlaatuisia feokromosytoomia voidaan harkita ennalta ehkäisevää lisämunuaisten poistoa, mutta silloin joudutaan elinikäiseen kortikosteroidikorvaushoitoon.


title: Feokromosytooma

text: Tyypin 1 neurofibromatoosiin liittyy noin 0,1–5,7 prosentin riski sairastua feokromosytoomaan.


title: Feokromosytooma

text: von Hippel-Lindaun tauti on harvinainen familiaalinen endokriininen kasvainoireyhtymä. Itusolulinjan "VHL"-kasvunrajoitegeenin mutaatio periytyy autosomaalisesti dominantisti. Oireyhtymässä nähdään mutaation seurauksena liiallista angiogeneesiä. Oireyhtymän alaryhmät ovat 1, 2A, 2B ja 2C, joista 2A:ssa, 2B:ssä ja 2C:ssä feokromosytooma esiintyy muiden kasvainten lisäksi. 2C:ssä se on oireyhtymän ainoa ilmenemismuoto. Keskimäärin mutaation kantajalla on 10–20 %:n alttius saada feokromosytooma, ja tällöin sairastuminen tapahtuu usein ennen 35 vuoden ikää. Tyyppitapauksissa feokromosytooma on sekä bilateraalinen että multifokaalinen, mutta taudin ennuste ei poikkea merkittävästi sporadisista feokromosytoomista. Vain 3 % feokromosytoomista on tässä taudissa pahanlaatuisia.


title: Feokromosytooma

text: Oireista yleisin on siis korkea verenpaine, joka on yleensä hyvin vaikea. Verenpaineen nousu voi olla kohtauksellista ja välillä paineet ovat normaalit, muutta monesti myös koko ajan kohonnut. Harvoin verenpaine on normaali tai jopa alentunut. Lisäksi voi olla sydämentykytystä, hikoilua, päänsärkyä, vapinaa, paniikkia, ahdistuneisuutta, huimausta, hyperglykemiaa ja jopa tajunnan menetystä. Kaikki eivät saa kaikkia oireita. Duodecim mainitsee hypertension vain 72 % yleiseksi, mutta esimerkiksi endotext päälle 98 % ja esimerkiksi kuumeen yli 66 %. CRP on monesti kohonnut esimerkiksi inrleukiini 6 erityksen takia sekä potilaalla on usein hyperkalsemia. Potilaalla voi ilmetä myös pystyasennossa esiintyyvää verenpaineen laskua. Pääasiassa adrenaliinia tai dopamiinia tuottavia kasvaimiin saattaa kuulua jopa verenpaineen lasku. Feokromosytooma voi olla myös oireeton, mutta saattaa silti johtaa kuolemaan


title: Feokromosytooma

text: Löydöksen tai oireen yleisyys prosenteissa Werbelin ja Oberin mukaan


title: Feokromosytooma

text: Yleisemmin feokromosytooma aiheuttaa sinustakykardiaa. Se voi aiheuttaa myös eteisvärinää. Ekg-muutokset voivat olla ST-nousuineen ja T-aallon inversioineen samanlaisia kuin akuutissa sepelvaltimotautikohtauksessa. Supraventikulaarista takykardiaa esiintyy. Sydämen kuormitus on myös usein nähtävissä esimerkiksi niin sanotuin volttikriteetein. Vakavissa tapauksissa voi ilmetä kammiotakykardia tai jopa kammiovärinä tai pulssiton rytmi, jolloin elvytystoimet on aloitettava.


title: Feokromosytooma

text: Felix Fränkel teki ensimmäisen kuvauksen feokromosytoomapotilaasta. Termi "feokromosytooma"(ruskeaksi värjäytyvä solukko) esitti patologi Ludwig Pick vuonna 1912. Vuonna 1926 poistettiin ensimmäinen feokromosytooma onnistuneesti.


title: Feokromosytooma

text: Feokromosytooma on erittäin harvinainen sairaus. Vuotuinen esiintyvyys on 2–8 tapausta miljoonaa ihmistä kohti. Puolet kasvaimista tosin löydetään vasta ruumiinavauksessa. Sairauden riskiä lisää huomattavasta seuraavat geneettiset poikkeaman: MEN2-oireyhtymä, Von Hippel–Lindaun oireyhtymä, Neurofibramatoosi tyyppi 1 ja perinnöllinen paraganliooma oireyhtymä. Kun biokemiallinen diagnoosi on varmistunut, kasvainta etsitään pääasiassa tietokonetomografialla tai magneettikuvauksella. Hypertensiopotilailla feokromosytooman esiintyvyys on 0,1–0,6 %. Yhdysvalloissa diagnosoidaan vuodessa vain noin 1000 tapausta (todellinen esiintyvyys lienee yleisempi).


title: Feokromosytooma

text:
Diagnoosi tehdään yleensä keräämällä vuorokausivirtsan metanefriinit ja normetanefriinit. Vanhoja menetelmiä ovat homovanillinaatin, adrenaliinin ja noradrenaliinin sekä metoksihydroksimandelaatin kerääminen, mutta joskus niitäkin voidaan vielä tarvita. Virtsankeräyksen aikana ei saa juoda muun muassa kahvia, edes kofeiinitonta, eikä syödä banaania. Lisäksi on muitakin ruokavaliorajoituksia, jotka laboratoriohoitaja antaa. Lääkeaineet voivat aiheuttaa testeissä vääriä positiivisia tuloksia, joten suositeltavaa olisi tehdä testit ilman lääkitystä. Tämä ei kuitenkaan ole aina realistista, koska monesti lääkitys on potilaalle välttämätöntä, joten tuloksia on tulkittava lääkkeiden vaikutukset huomioiden. Ne olisi hyvä kerätä oireiden aikana, koska silloin tulokset ovat luotettavampia. Klonidiinijarratuskoetta ei Suomessa enää käytetä. Provokaatiokoe esimerkiksi tyramiinilla, histamiinilla tai glukagonilla voi olla vaarallinen eikä sitä käytetä. Joskus määritetään Kromograniini A.
Lopullinen diagnoosi tehdään biokemiallisen diagnostiikan jälkeen yleensä tietokonetomografialla tai magneettikuvauksella. Magneettikuvaus on näistä herkempi paljastamaan lisämunuaisytimen ulkopuoliset feokromosytoomat. Lisäksi on mahdollista, että tietokonetomografia-varjoaine aiheuttaa hypertensiivisen kriisin.


title: Feokromosytooma

text: Feokromosytooman diagnostiikassa voidaan hyödyntää myös plasman vapaiden metanefriinien määritystä. Testi on hyvin herkkä (herkkyys 100 %), mutta antaa erittäin paljon vääriä positiivisia tuloksia, joten se ei sovellu ainoaksi menetelmäksi. Jos plasman vapaat metanefriinit ovat normaalit se siis sulkee varmasti feokromosytooman pois. Testiä ei käytetä Suomessa. Jotta pistämiseen liittyvä jännitys ei nostaisi katekoliamiini pitoisuuksia kannattaa katetri laittaa noin puolituntia ennen näytteenottoa ja sitten vasta ottaa näyte.


title: Feokromosytooma

text: Erotusdiagnostiikassa tärkeimmät sairaudet lienevät paniikkihäiriö ja essentiaali verenpainetauti. Paniikkihäiriössä verenpaine on kuitenkin yleensä vain kohtalaisesti kohonnut, kun taas feokromosytoomassa se voi olla erittäin korkea. Muita sairauksia ovat muun muassa kilpirauhassairaudet, rytmihäiriöt, muut lisämunuaissairaudet ja muut sekundaarisen hypertension syyt sekä erilaiset myrkytykset,kuten elohopea- tai lyijymyrkytys ja lääkkeiden sivuoireet. Erotusdiagnostiikassa on tärkeää huolellinen oireiden selvittely (esimerkiksi pulssi, verenpaine, kasvojen väri, verensokeri ja laihtuminen) sekä myös muiden sairauksien poissulkeminen. Feokromosytooma potilaat ovat yleensä alipainoisia tai normaalipainoisia ja joskus lievästi ylipainoisia, mutta ei juuri koskaan huomattavan lihavia. Harvinaisia erotusdiagnostisia sairauksia ovat autonominen dysrefleksia ja barorefleksin toiminnan häiriö Raskauden aikana feokromosytooman oireet voidaan sekoittaa raskausmyrkytykseen(toksemiaan).


title: Feokromosytooma

text: "Pseudofeokromosytoomalla" tarkoitetaan tilaa, jossa oireet vastaavat feokromosytoomaa verenpaineen nousuineen, joka voi olla voimakaskin. Kyseisestä tilasta käytetään myös nimeä paroksysmaalinen hypertensio. Siinä adrenaliinijohdosten pitoisuudet ovat kuitenkin normaalit tai vain lievästi yli viitearvojen. Dopamiinin määrä voi kuitenkin olla joskus voimakkaasti kohonnut. Kyseessä on ilmeisesti moninainen joukko tiloja, joissa verenpaine kohtauksellisesti nousee. Nämä potilaat ovat yleensä naisia ja kärsivät mielenterveysongelmista tai jatkuvasta stressistä. Hoitona voi olla alfa- ja beetasalpaajan yhdistelmä ja lisäksi psyykenlääkitys (esimerkiksi ssri lääkkeet tai tarvittaessa bentsodiatsepiinit) tai psykoterapia.


title: Feokromosytooma

text: Feokromosytoomassa on paljon haitallisia lääkkeitä, esimerkiksi stimulantit, kuten (pseudo)efedriini, amfetamiini, metyylifenidaatti. Myöskään trisyklisiä masennuslääkkeitä ei saa käyttää. Monet neuroleptit ovat haitallisia tai kiellettyjä, esimerkiksi klooriprotikseeni. Beetasalpaaja saa antaa vasta alfasalpaajien jälkeen. Glukagoni stimuloi feokromosytooman hormonin eritystä, joten sitä ei saa antaa feokromosytooma potilaalle. Seurauksena voi olla hypertensiivinen kriisi. MAO-estäjät ovat ehdottoman kiellettyjä. Pahoinvointilääke metoklopramidi on vasta-aiheinen. Muitakin haitallisia lääkkeitä on.


title: Feokromosytooma

text: Muita oireita laukaisevia tekijöitä kuin lääkkeet voivat olla anestesia, leikkaus, fyysinen trauma ja tietyt asennot, jolloin kasvain puristuu, joskus jopa virtsaaminen. Näissä tapauksissa voivat seuraukset olla kohtalokkaita. Erityisesti jos potilas saa anestesian, leikkauksen tai muun toimenpiteen aikana vakavan verenpaine- ja tiheälyöntisyyskohtauksen, on feokromosytooman mahdollisuus syytä muistaa. Kuolleisuus tällaiseen tilaan on jopa 80 prosenttia Synnytys on ilman asianmukaista hoitoa erittäin vaarallista ja noin puolet äideistä ja sikiöistä kuolee.


title: Feokromosytooma

text: Komplikaatiota on muun muassa keuhkopöhö, aivohalvaus, sydänkohtaus, näön vaurioituminen, munuaisen vajaatoiminta tai aivo-oireet. Nämä vaativat välitöntä sairaalahoitoa. Verenpaine on saatava normalisoitumaan tällöin välittömästi. Voidaan käyttää fentolamiiniä suonensisäisesti. Myös nitroprussidia voidaan antaa. Yleensä tarvitaan suonensisäistä alfasalpaaja lääkitystä. Voidaan joutua turvautumaan myös aortan kontrapulsaattoriin. Feokromosytooma voi myös aiheuttaa diabeteksen, kardiomyopation tai sydämen vajaatoiminnan. Raskauden aikana diagnosoimaton feokromosytooma on hengenvaarallinen sekä äidille että sikiölle. Raskaus voi kiihdyttää hormonien eritystä.


title: Feokromosytooma

text:
Histologisesti hyvänlaatuisen kasvaimen parantava hoito on leikkaus. Ennen leikkausta tarvitaan lääkehoitoa ensin vähintään kaksi viikkoa. Lääke aloitetaan "aina" ensin alfasalpaajillaja. Vasta sen jälkeen mukaan voidaan liittää beetasalpaaja, esimerkiksi propranololi, rytmihäiriöiden estämiseksi. Mikäli alfasalpaajaa ei aloitettu, voi seurata hypertensiivinen kriisi ja pahimmillaan kuolema. Alfa-beetasalpaaja labetaloli on tähän tarkoitukseen huono lääke, koska se on monin verroin enemmän beeta- kuin alfasalpaaja eikä sen käyttöä yleensä suositella. Leikkaukset on keskitetty yliopistosairaalaan vaativuuden takia. Fenoksibentsamiini on tavallisin alfasalpaaja. Se on kilpailematon salpaaja, joka sitoutuu alfareseptoriin pysyvästi kovalentillä sidoksella. Lievemmissä tapauksissa voidaan myös ennen leikkausta käyttää kalsiumkanavan salpaajia, kuten nifedipiiniä tai joskus amlodipiiniakin. Leikkaukseen liittyi ennen hyvin korkea(40–60 %) kuolleisuus mutta nykyään se on noin prosentin luokkaa muun muassa huolellisen esihoidon ansiosta. Riskejä leikkauksessa ovat muun muassa hypertensiivinen kriisi, hypotensio, šokki ja keuhkopöhö sekä sydämen rytmihäiriöt. Rytmihäiriölääkkeitä, verenpainetta alentavia- ja nostavia lääkkeitä täytyy varata leikkaukseen. Leikkaus tehdään, joko tähystysleikkauksena tai jos kasvain on iso niin avoleikkauksena. Leikkauksen jälkeen vietetään vuorokausi valvontaosastolla verenpainevaihteluiden takia.
Tärkeätä on kiinnittää huomiota leikkauksen jälkeen hypovolemiaan ja hypoglykemiaan ja tarvittaessa korjata ne.


title: Feokromosytooma

text:
Pahanlaatuinen feokromosytooma voidaan parantaa vain leikkauksella, jos kasvain ei ole lähettänyt etäpesäkkeitä. Patologin tutkimuksessa ei voida varmasti sanoa, onko feokromosytooma pahanlaatuinen: vain etäpesäkkeet ovat varma merkki pahanlaatuisuudesta. Etäpesäkkeitä voidaan yrittää hoitaa kirurgisesti, jolloin hormonintuotanto vähenee, mutta tauti ei parane. Feokromosytooman leviämisen estoon ja etäpesäkkeiden hoitamiseen
käytetään alkuun 131jodi-bentsyyliguanidiinia(MIBG), jolla saadaan aikaan vaste keskimäärin joka toisella pahanlaatuista feokromosytoomaa sairastavalla. Se on jodin radioaktiivista isotooppia, joka tuhoaa feokromosytooman solukkoa. Solunsalpaajayhdistelmää syklofosfamidi, vinkristiini ja darkatsepiini voidaan käyttää ja hidastaa taudin etenemistä. Sädehoito voi auttaa oireisiin


title: Feokromosytooma

text: Jos hyvänlaatuinen kasvain löydetään ajoissa, sen ennuste on hyvä, ja viiden vuoden kuluttua lähes kaikki potilaat ovat hengissä. Jos molemmat lisämunuaiset joudutaan poistamaan joudutaan aloittamaan elinikäinen kortikosteroidi hoito. Kasvaimia ei usein kuitenkaan elinaikana löydetä, koska niitä ei harvinaisuuden vuoksi osata epäillä. Raskauden aikana diagnosoimattoman feokromosytooman ennuste on synkkä: Jopa puolet äideistä ja sikiöistä kuolee. Pahanlaatuista kasvainta sairastavista noin puolet on elossa viiden vuoden kuluttua, mutta osa voi elää pitkään, kuten Duodecimin tapausselosteessa.


title: Alfasalpaajat

text: Alfasalpaajat ovat lääkkeitä, joita käytetään muun muassa kohonneen verenpaineen, eturauhasen liikakasvun ja feokromosytooman hoitoon. Ne salpaavat alfa-tyyppisten adrenoreseptorien toimintaa estämällä kehon tuottamien epinefriinin ja norepinefriinin sitoutumista alfareseptoreihin. Näiden sitoutuminen kohottaisi muuten muun muassa verenpainetta.


title: Metanefriini

text: Metanefriini eli 3-metoksiadrenaliini on adrenaliinin aineenvaihduntatuote. Sitä mitataan epäiltäessä feokromosytoomaa.


title: Metanefriini

text: Metanefriinin kemiallinen kaava on CHNO, moolimassa 197,231 g/mol ja CAS-numero 5001-33-2.


title: Normetanefriini

text: Normetanefriini on noradrenaliinin aineenvaihduntatuote. Sitä mitataan epäiltäessä feokromosytoomaa.


title: Normetanefriini

text: Normetanefriinin kemiallinen kaava on CHNO, moolimassa 183,204 g/mol ja CAS-numero 97-31-4.


title: Lisämunuaiskasvain

text: Lisämunuaiskasvain on yleensä lisämunuaisen hyvänlaatuinen vaaraton kasvain. Ne löytyvät usein sattumalta muiden tautien tutkimusten yhteydessä. Hyvin harvoin ne ovat pahanlaatuisia. Joskus - mutta yleensä ei - ne voivat tuottaa jotain lisämunuaisen hormonia.


title: Paragangliooma

text: Paragangliooma on sympaattisen hermoston kasvain, joka on lähtösin lisämunuaisen ulkopuolelta. Kutsutaan myös nimellä lisämunuaisen ulkopuolinen feokromosytooma. Se erittää monesti noradrenaliiniä, joka nostaa hyvin voimakkaasti verenpainetta. Tällöin tarvitaan aina ennen leikkausta alfasalpaajaa sisältävää lääkehoitoa.


title: Holger Krogerus

text: Holger Felix Valter Krogerus (25. joulukuuta 1915 Helsinki – 29. maaliskuuta 1985) oli suomalainen kenraalimajuri.


title: Holger Krogerus

text: Krogerus valmistui jatkosodan alkaessa Maasotakoulusta (kadettikoulu) sekä kävi sodan jälkeen Sotakorkeakoulun (ye-upseeri 1951). Hän palveli talvisodassa ainakin JR 10:n konekiväärikomppaniassa joukkueenjohtajana. Myöhemmin hän toimi komppanianpäällikkönä. Vuosina 1944–1947 hän toimi Turun sotilaspiirin esikunnassa toimistoupseerina. Hän oli komppanianpäällikkönä 1947-1949. Uudenmaan prikaatissa Krogerus työskenteli aliupseerikoulun johtajana, esikuntapäällikkönä sekä komentajan sijaisena 1949–1958. Puolustusministeriössä hän toimi vanhempana toimistoupseerina 1958–1963. Seuraavaksi hänet nimitettiin Karjalan Prikaatin komentajaksi 1963–1966. Puolustusministeriön sotilasasiainosaston päällikkönä Krogerus työskenteli 1966–1970. Vuonna 1970 hän komensi myös Porin prikaatia. Uransa päätteeksi hän komensi Pohjanmaan sotilaslääniä 1970–1975.


title: Holger Krogerus

text: Ylennykset: Vänrikki 1935, luutnantti 1940, kapteeni 1942, majuri 1952, everstiluutnantti 1957, eversti 1963, kenraalimajuri 1970.


title: Paavo Lammetmaa

text: Paavo Lammetmaa (16. kesäkuuta 1908 Viipuri – 21. helmikuuta 1963 Helsinki) oli suomalainen kenraalimajuri. Hän toimi puolustusministeriön kansliapäällikkönä 1958–1961.


title: Paavo Lammetmaa

text: Paavo Lammetmaan vanhemmat olivat toimitusjohtaja Nillo Lammetmaa ja Eva Sofia Tuomainen ja puoliso vuodesta 1935 Irja Kaarina Jahnukainen. Lammetmaa kävi oppikoulun 1928, kadettikoulun 1930–1932, taistelukoulun luutnanttikurssin 1936 ja sotakorkeakoulun yleisen linjan 1946–1947. Nuorempana upseerina polkupyöräpataljoona 2:ssa ja jääkäripataljoona 2:ssa 1932–1939. Hän osallistui talvisotaan jääkäripataljoona 2:n adjutanttina ja komppanianpäällikkönä. Välirauhan aikana 1940–1941 hän oli jääkäriprikaatin esikunnassa koulutusupseerina. Jatkosodassa Lammetmaa oli 2. jääkäriprikaarin esikuntapäällikkönä 1941–1942, 1. jääkäriprikaatin operatiivisen osaston päällikkönä 1942 ja Jääkäripataljoona 2:n komentajana 1942–1944. Hän haavoittui vaikeasti Perkjärvellä 1944. Lapin sodan aikana hän oli jääkäriprikaatin esikuntapäällikkönä. Rauhan aikana Lammetmaa oli 1945–1946 kevyen prikaatin toimistopäällikkönä, 1947–1948 kadettikomppanian päällikkönä, 1948–1953 uudelleen jääkäripataljoona 2:n komentajana, 1953–1955 Savon prikaatin komentajana ja 1955–1958 kadettikoulun johtajana. Yleisesikuntaupseerin arvonimen Lammetmaa sai 1948, everstiksi hänet ylennettiin 1953. Vuonna 1958 hänet nimitettiin puolustusministeriön kansliapäälliköksi ja ylennettiin samalla kenraalimajuriksi. Hän jäi eläkkeelle vuonna 1961.


title: Chokri Belaid

text: Chokri Belaid (26. marraskuuta 1964 – 6. helmikuuta 2013) oli tunisialainen lakimies ja poliitikko.


title: Chokri Belaid

text: Ennen jasmiinivallankumousta Belaid vastusti Tunisian pitkäaikaisen presidentin Ben Alin hallintoa ja kumouksen jälkeen uutta islamistijohtoista hallitusta. Hän johti vasemmistolaista Demokraattisten patrioottien puoluetta.


title: Chokri Belaid

text: 6. helmikuuta 2013 Belaid ammuttiin kotinsa edustalle Tunisissa. Hän oli saanut lukuisia tappouhkauksia salamurhaa edeltäneinä päivinä. Maassa syttyi laajoja mielenosoituksia kun tieto Belaidin kuolemasta levisi, ja islamistipuolueen toimistoja poltettiin ja tuhottiin. Belaidin hautajaisiin osallistui yli miljoona ihmistä. 19. helmikuuta pääministeri Hamadi Jebali erosi tehtävästään.


title: Olavi Lehti

text: Olavi Johannes Lehti (2. maaliskuuta 1914 Salo – 25. lokakuuta 1993 Turku) oli suomalainen upseeri ja kenraaliluutnantti.


title: Olavi Lehti

text: Lehti kävi Kadettikoulun 1936–1938 ja sodan jälkeen Sotakorkeakoulun vuonna 1946 (ye-upseeri 1948). Kadettikoulun jälkeen Lehti palveli nuorempana upseerina Porin rykmentissä 1938–1939 ja toimi talvisotaan siirryttäessä 1. prikaatin adjutanttina ja tiedustelu-upseerina. 1940–1941 hän toimi komppanianpäällikkönä ja Kadettikoulussa kouluttajana. 1941 hän toimi myös Jalkaväkikoulutuskeskus 5:n pataljoonan komentajana. Jatkosodan sytyttyä Lehti toimi komppanianpäällikkönä JR 49:ssä, JR 7:ssä sekä JR 28:ssa 1941–1942. Senaikaisessa Maasotakoulussa harjoitusupseerina hän toimi 1942–1944. Pataljoonankomentajana Lehti toimi 3. Prikaatissa 1944.


title: Olavi Lehti

text: Jatkosodan jälkeen hän työskenteli 2. divisioonan esikunnassa toimistoupseerina 1944–1946. Sotakorkeakoulussa hän opetti 1947–1952. Hänet sijoitettiin Panssarintorjuntapataljoonan komentajaksi 1952–1955. 2. divisioonan esikunnassa toimistopäällikkönä Lehti työskenteli 1955–1957. 1. Divisioonan esikunnan ye-osaston päällikkönä hän toimi 1957–1959. Taistelukoulun johtajan apulaisena hän toimi vuodet 1959–1962. 2. Divisioonan esikuntapäällikkönä Lehti palveli 1962–1965. Sotakorkeakoulun maanpuolustuskurssin johtajana hän toimi 1965–1968 yleten tässä tehtävässä kenraalikuntaan, minkä jälkeen hän johti Sotakorkeakoulua 1968–1971. Uransa päätteeksi Lehti toimi Lounais-Suomen sotilasläänin komentajana 1971–1974. Hän jäi eläkkeelle kenraalimajurina, mutta sai ylennyksen kenraaliluutnantiksi puolustusvoimien 75-vuotisjuhlien yhteydessä kesäkuussa 1993 muutamaa kuukautta ennen kuolemaansa.


title: Olavi Lehti

text: Lehti oli Upseeriliiton puheenjohtaja vuosina 1970–1972 ja "Sotilasaikakauslehden" päätoimittaja vuosina 1969–1971.


title: Olavi Lehti

text: Ylennykset: Vänrikki 1938, luutnantti 1940, kapteeni 1942, majuri 1947, everstiluutnantti 1957, eversti 1962, kenraalimajuri 1967, kenraaliluutnantti 1993.


title: Hypertensiivinen enkefalopatia

text: Hypertensiivinen enkefalopatia on aivojen sairaus, joka johtuu erittäin korkeasta verenpaineesta. Alapaine eli diastolinen paine on tällöin yleensä yli 140. Oireena on voimakas päänsärky, oksentelu, sekavuus ja jopa kouristelu. Hoitona on verenpaineen nopea alentaminen esimerkiksi nitroprussidilla. Jos hoito aloitetaan nopeasti sairaudesta toipuu yleensä täysin.


title: Hypotensio

text: Hypotensio tarkoittaa matalaa tai alentunutta verenpainetta. Yleisimpiä matalan verenpaineen aiheuttamia oireita ovat kova väsymys, fyysisen kunnon romahtaminen, keskittymiskyvyn heikkeneminen, masennus, apatia, kasvanut unentarve tai muunlaiset unihäiriöt , voimattomuus, heikotus, pyörryttävä olo, palelu etenkin käsissä ja jaloissa ja verisuonten supistumisesta johtuva kasvojen kalpeus. Muita mahdollisia oireita ovat huimaus, vakavat päänsäryt, pyörtyminen, sumentunut näkö tai muut näköoireet, takykardia. Matala verenpaine heikentää aivojen hapensaantia. Kuumuus ja ruokailu saattavat lisätä oireita. Matala verenpaine ei aiheuta terveillä ihmisillä välttämättä lainkaan oireita.


title: Hypotensio

text: Matala verenpaine vähentää ateroskleroosin eli valtimoahtaumataudin riskiä. Keski-iän reilusti ylittäneillä henkilöillä alentuneen verenpaineen syynä on kuitenkin monesti jokin sydän- tai verisuonisairaus.


title: Hypotensio

text: Melko usein verenpaine laskee varsinkin äkkiseltään seisomaan noustessa vanhetessa jäykistyneiden valtimoiden vuoksi sen verran, että siitä aiheutuu lyhytaikaista huimausta Tällaisessa tilanteessa laskevaa verenpainetta kutsutaan ortostaattiseksi eli pystyasentoon liittyväksi hypotensioksi. Ilmiötä voivat aiheuttaa myös jotkin lääkkeet, kuten esimerkiksi verenpainelääkkeet. Lievä ortostaattinen hypotensio ei yleensä ole vaarallinen ilmiö ja sitä voidaan välttää nousemalla ylös makuu- tai istuma-asennosta asteittain ja rauhallisesti. Iäkkäillä hypotensiota saattaa esiintyä sydäntautien kuten sydämen vajaatoiminnan yhteydessä.


title: Hypotensio

text: Harvinaisissa tapauksissa matala verenpaine voi liittyä myös aineenvaihdunnan häiriöihin, kuten lisämunuaisen vajaatoimintaan. Tällöin esiintyy kuitenkin myös muitakin oireita, kuten voimakasta heikotusta ja väsymystä.


title: Hypotensio

text: Jos matalaan verenpaineeseen liittyy huimausoireita, saattaa tavallista runsaampi suolan käyttö auttaa. Tällöin on myös pidettävä huoli riittävästä nesteiden saannista. Todettuun hypotensioon liittyessä huolestuttavan paljon huimausta pystyasennossa on perusteltua hakeutua lääkärin vastaanotolle.


title: Eskil Peura

text: Eskil William Peura (7. kesäkuuta 1906 Oulu – 23. kesäkuuta 1971 Turku) oli suomalainen kenraalimajuri, jonka aselaji oli ilmatorjunta.


title: Eskil Peura

text: Peura osallistui Suomen sisällissotaan 1918 valkoisten puolella lähettinä. Hän kävi kadettikoulun 1926–1928 sekä Sotakorkeakoulun 1933–1936 (ye-upseeri 1937). Hän toimi patterinpäällikkönä KTR 3:ssa 1928–1933. Vuonna 1936 hän toimi ye-upseerina Ilmatorjuntarykmentissä ja 1937–1938 Kuopion teollisuuspiirin päällikkönä. Talvisodan aikana hän toimi teknisen toimiston päällikkönä Ilmatorjuntarykmentti 1:ssä. Vuodesta 1941 hän toimi VII armeijakunnan ilmatorjuntakomentajana ja vuodesta 1943 ilmatorjuntaosaston päällikkönä ilmavoimien esikunnassa.


title: Eskil Peura

text: Jatkosodan jälkeen Peura toimi Ilmatorjuntarykmentti 2:n komentajana 1944–1952. Pääesikunnassa toimistopäällikkönä hän toimi 1953. Kouvolan sotilaspiiriä hän johti 1954–1955. Uransa päätteeksi Peura toimi ensin ilmapuolustuksen tarkastajana 1959–1960, ja tehtävänimikkeen muututtua ilmatorjuntatarkastajana 1960–1966.


title: Eskil Peura

text: Peura oli Ilmatorjuntamiehet ry:n puheenjohtaja 1940–1944 sekä Helsingin asevelipiirin piiritoimikunnan ja Lahden kirkkovaltuuston jäsen 1949–1953.


title: Eskil Peura

text: Ylennykset: Reservivänrikki 1926, vänrikki 1928, luutnantti 1930, kapteeni 1935, majuri 1940, everstiluutnantti 1942, eversti 1954, kenraalimajuri 1959.


title: Yleisluistelun Suomen-mestaruuskilpailut 1921

text: Suomen vuoden 1921 yleisluistelumestaruuksista kilpailtiin Tampereella 29.-30. tammikuuta. Ohjelmassa oli vain miesten kilpailu. Mestaruus ratkesi sijalukupistein. Loppupisteisiin huomioitiin vain kaikki matkat luistelleet. Arvo Tuomainen voitti kaikki kilpailumatkat ja samalla Suomen-mestaruuden.


title: Kongō (1877)

text: Kongō () oli keisarillisen Japanin laivaston vuonna 1877 vesillelaskettu Kongō-luokan korvetti.


title: Kongō (1877)

text: Alus tilattiin osana vuoden 1875 laivasto-ohjelmaa Britanniasta Earle’s Shipbuilding Companyltä Hullista ja sen suunnitteli brittiläinen laiva-arkkitehti Sir Edward James Reed. Köli laskettiin 24. syyskuuta 1875 ja alus laskettiin vesille 17. huhtikuuta 1877. Alus valmistui tammikuussa 1878 ja se saapui Yokosukaan Japaniin 26. huhtikuuta.


title: Kongō (1877)

text: Japanin ja Korean Joseon-dynastian välisten suhteiden kiristyttyä Japanin lähestystön henkilökunnan salamurhien jälkeen alus lähetettiin partioimaan Korean rannikolle kesäkuussa 1882. Seuraavan kerran alus partioi Korean rannikolla vuonna 1884.


title: Kongō (1877)

text: Alus teki vuosina 1889–1890 useita pitkän matkan purjehduksia vieraillen muun muassa seitsemästi Havaijilla. Lokakuusta 1890 seuraavan vuoden toukokuuhun alus teki sisaraluksensa "Hiein" kanssa laivastovierailun Konstantinopoliin. Matkan tarkoituksena oli samalla palauttaa kotimaahansa Wakayaman rannikolla uponneen fregatti "Ertuğrulin" eloonjääneet.


title: Kongō (1877)

text: Alus osallistui ensimmäisen Kiinan–Japanin sodan Lüshunkoun, Weihaiwein ja Jalujoen taisteluihin. Alus luokiteltiin 21. maaliskuuta 1898 kolmannen luokan tykkiveneeksi, minkä jälkeen se oli lähinnä rannikonvalvonta- ja tutkimustehtävissä. Venäjän–Japanin sodassa alus oli Korean etelärannikolla sijainneen Chinkain laivastotukikohdan vartiolaivana, mistä se siirrettiin japanilaisten miehittämään Port Arthuriin. Sodan päätyttyä alus palasi tutkimustehtäviin, kunnes se poistettiin alusluettelosta 20. heinäkuuta 1909. Alus myytiin romutettavaksi 1. huhtikuuta 1910.


title: Luettelo Andorrassa ilmestyvistä sanomalehdistä

text: Tämä on luettelo Andorrassa ilmestyvistä sanomalehdistä. Kaikki Andorrassa ilmestyvät sanomalehdet ovat katalaaninkielisiä.


title: Hiei (1877)

text: Hiei () oli keisarillisen Japanin laivaston vuonna 1877 vesillelaskettu Kongō-luokan korvetti.


title: Hiei (1877)

text: Alus tilattiin osana vuoden 1875 laivasto-ohjelmaa Britanniasta Milford Haven Shipbuilding Companylta Pembrokesta ja sen suunnitteli brittiläinen laiva-arkkitehti Sir Edward James Reed. Köli laskettiin 24. syyskuuta 1875 ja alus laskettiin vesille 11. kesäkuuta 1877. Alus valmistui 25. helmikuuta 1878 ja saapui Yokosukaan Japaniin 22. toukokuuta.


title: Hiei (1877)

text: Alus lähti 8. huhtikuuta 1880 keisarillisen Japanin laivaston ensimmäisistä pitkistä koulutuspurjehduksista vieraillen Intiassa, Persiassa sekä useissa Kaakkois-Aasian satamissa palaten Japaniin 17. syyskuuta. Japanin ja Korean Joseon-dynastian välisten suhteiden kiristyessa Japanin lähetystöhenkilökunnan salamurhien jälkeen, alus lähetettiin partioimaan Korean rannikolle kesällä 1882.


title: Hiei (1877)

text: Alus teki koulutuspurjehduksen Välimerelle vuonna 1889 ja lokakuusta 1890 seuraavan vuoden toukokuuhun alus teki sisaraluksensa "Kongōn" kanssa laivastovierailun Konstantinopoliin. Matkan tarkoituksena oli samalla palauttaa kotimaahansa Wakayaman rannikolla uponneen fregatti "Ertuğrulin" eloonjääneet.


title: Hiei (1877)

text: "Hiei" osallistui ensimmäiseen Kiinan ja Japanin sotaan, jossa se vaurioitui Jalujoen taistelussa. Se osallistui Taiwanin maihinnousuun vuonna 1895 ja tulitti 13. lokakuuta Kiinan rannikkolinnaketta Takowissa. Sotatoimien päätyttyä alus palasi koulutustehtäviin tehden purjehduksen Välimerelle vuonna1897.


title: Hiei (1877)

text: Alus luokiteltiin 21. maaliskuuta 1898 kolmannen luokan tykkiveneeksi, jonka jälkeen se oli lähinnä tutkimus- ja partiotehtävissä. Alus teki kuitenkin seuraavana vuonna vielä yhden purjehduksen Välimerelle. Venäjän–Japanin sodassa alus oli Maizurun laivastotukikohdan vartiolaivana, mistä se siirrettiin japanilaisten miehittämään Port Arthuriin. Sodan päätyttyä alus palasi tutkimustehtäviin, kunnes se poistettiin alusluettelosta 1. huhtikuuta 1911 ja myytiin romutettavaksi.


title: Yleisluistelun Suomen-mestaruuskilpailut 1919

text: Suomen vuoden 1919 yleisluistelumestaruuksista kilpailtiin Tampereella 8.-9. helmikuuta. Ohjelmassa oli vain miesten kilpailu. Mestaruus ratkesi sijalukupistein.


title: AEL Limassol

text: Athlitiki Enosi Lemesou eli AEL Limassol on vuonna 1930 urheiluseura Limassolin kaupungista. Seuran jalkapallo-osasto pelaa Kyproksen korkeimmalla sarjatasolla Kyproksen jalkapalloliigassa. Jalkapallon lisäksi seuralla on toimintaa lentopallossa sekä koripallossa. Kyproksen jalkapallon mestaruuden AEL Limassol on voittanut kuudesti (1941, 1953, 1955, 1956, 1968, 2012). Miesten koripallo joukkue on voittanut kansallisen koripalloliigan 14 kertaa sekä kerran Euroopan-mestaruuden 2003. Naisten koripallojoukkue on voittanut Kyproksen mestaruuden 14 kertaa. Naisten lentopallo joukkue on voittanut Kyproksen mestaruuden 27 kertaa.


title: Klaus Kursell

text: Klaus Kursell (k. 1570) oli baltiansaksalaissyntyinen ruotsalainen sotilas, joka oli vuodesta 1561 Liivinmaan sodassa Ruotsin armeijan palveluksessa Baltiassa ja Ruotsissa tanskalaisia ja puolalaisia vastaan. Hän sai vuonna 1567 nimityksen joukkojen ylipäälliköksi Virossa ja valtasi 1568 osittain Saarenmaan. Otettuaan yhteyden tsaarin palvelukseen siirtyneeseen herttua Maunuun valtasi alkuvuodesta 1570 Tallinnan linnan. Ruotsalaiset valtasivat linnan heti takaisin, ja Kursell vangittiin, sai kuolemantuomion ja mestattiin.


title: Hypertensiivinen kriisi

text: Hypertensiivinen kriisi (myös verenpainekriisi) on voimakas verenpaineen nousu, jossa alapaine on vähintään 120 ja yläpaine 180–200. Sellaisessa kiirellisessä tilanteessa, jossa on kohde-elinvaurioita, kuten esimerkiksi aivo-oireita, aortan repeämä tai sydämen tai munuaisen vajaatoiminta, verenpaine pitää laskea välittömästä mieluiten suonensisäisellä lääkkeellä. Kiireellisessä tilanteessa, jossa elinvaurioita ei ole, voidaan hoito aloittaa suun kautta otettavalla lääkkeellä, ja tilanne on tarkistettava 1–3 vuorokauden päästä. Keskipitkä- tai pitkävaikutteiset kalsiumkanavan salpaajat ovat hyviä lääkkeitä. Lyhytvaikutteista nifedipiiniä ei saa käyttää.


title: Hypertensiivinen kriisi

text: Hoito on hätätilanteessa suonensisäinen lääkitys esimerkiksi nitroprussidilla, labetalolilla tai klonidiinillä. Klonidiini ei kuitenkaan auta feokromosytoomassa. Verenpainetta seurataan toistuvasta ja joskus invasiivisesti eli valtimonsisäisesti. Joskus tarvitaan tehohoitoa. Jos elinvaurioita ei ole, voidaan hoito aloittaa oraalisella lääkityksellä. Siihen sopivat erityisesti keskipitkä- tai pitkävaikutteiset kalsiumkanavansalpaajat. Hypertensiivisen kriisin akuutti hoidon jälkeen aloitetaan pysyvä lääkitys.


title: Ahvenanmaan valtuuskunta

text: Ahvenanmaan valtuuskunta () on maakunnan ja muun valtakunnan yhteinen toimielin, jonka virkakieli on ruotsi. Sen tehtävänä on


title: Ahvenanmaan valtuuskunta

text: Valtuuskunnan puheenjohtajana ja varapuheenjohtajana toimii henkilö, jonka tasavallan presidentti tehtävään määrää sovittuaan siitä maakuntapäivien puhemiehen kanssa. Valtuuskunnassa on neljä jäsentä, joista valtioneuvosto valitsee kaksi ja maakuntapäivät kaksi. Lisäksi ne valitsevat kullekin jäsenelle kaksi varamiestä. Valtuuskunnalla on myös oikeus kuulla asiantuntijoita. Päätösvaltainen tämä toimielin on vain täysilukuisena. Maakuntapäivien valitsemien edustajien kustannuksista vastaa maakunta ja muista kuluista Suomen valtio


title: Langøya

text: Langøya on saari Nordlandin läänissä Pohjois-Norjassa. Saaren pinta-ala on 850 km² ja se on Norjan kolmanneksi suurin. Langøya on osa Vesterålenin saariryhmää. Sørøya jakautuu Bøn, Øksnesin, Sortlandin ja Hadselin kuntien kesken. Saaren korkein piste on Snøkolla, 763 metriä. Saarella asuu 15 844 henkilöä (2001).


title: Ohjaajien olohuone

text: Ohjaajien olohuone on Suomen Nuorisoseurat ry:n rekisteröimä koulutusmuoto.


title: Ohjaajien olohuone

text: Ohjaajien olohuone on ohjaajahuollon malli, jonka tarkoituksena on tarjota ohjaajille mahdollisuus vertaistukeen, virkistäytymiseen ja uusiin virikkeisiin ohjaamista varten. Ohjaajien olohuoneissa ohjaajat tai ohjaamisesta kiinnostuneet kokoontuvat jakamaan kokemuksiaan sekä saamaan että viemään eteenpäin tietoa ja virikkeitä. Ohjaajien olohuoneet voivat sisältää muun muassa ajankohtaisista asioista keskustelua, omien ohjaajakykyjen tiedostamista ja niiden parantamista, kevyeen liikkumiseen liittyviä ohjelmanumeroita sekä yhteistä rentoutumista. Ohjaajien olohuoneella ei ole yhtä valmista mallia vaan jokainen tapaaminen voidaan suunnitella oman näköisekseen. Yhdistävänä tekijänä ja kantavana pohja‐ajatuksena on ohjaajien kohtaaminen.


title: Ohjaajien olohuone

text: Ohjaajien olohuoneen kohderyhmään kuuluvat nuorisoseuroissa toimivien projektien, kerhojen, ryhmien ja tapahtumien ohjaajat ja vetäjät, joilla on halua ja motivaatiota kehittää sekä itseään ohjaajana että ohjaamaansa toimintaa. Näin ollen kohderyhmä ei ole sidottu ikään tai sukupuoleen, vaan omaan haluun ja kiinnostukseen. Mukaan ovat tervetulleita myös ohjaajana aiemmin toimineet tai ohjaamisesta kiinnostuneet nuoret ja aikuiset.


title: Ohjaajien olohuone

text: Ohjaajien kohtaaminen ja ohjaajahuolto virkistäytymisen ja uusien virikkeiden parissa edistää ohjaajan jaksamista ja motivaatiota. Siksi on tärkeää, että ohjaajahuolto tuodaan sinne, missä itse ohjaajakin on. Ohjaajien Olohuoneen tarkoituksena onkin, että tapaamisia järjestetään ohjaajien omalla paikkakunnalla tai lähialueella sekä tapahtumissa, jonne ohjaajat tulevat yksin tai ryhmänsä kanssa.


title: Ohjaajien olohuone

text: Ohjaajien olohuone‐toimintaa voidaan järjestää toiminta‐alueen tarjoamat mahdollisuudet ja tarjonta huomioon ottaen. Ohjaajien olohuone -toimintaa järjestetään nuorisoseurajärjestön valtakunnallisissa tapahtumissa.


title: Borodino-luokka (taistelulaiva)

text: Borodino-luokka oli Venäjän keisarikunnan laivaston pre-dreadnought-taistelulaivaluokka, johon kuului viisi alusta. Luokan alukset valmistettiin 1899-1905 Itämeren alueen telakoilla.


title: Borodino-luokka (taistelulaiva)

text: Alukset muistuttivat edeltänyttä "Tsesarevichia", mutta niiden panssarointi oli erilainen. Panssarivyö oli ohuempi ja sen korkeus oli 30 senttimetriä matalampi. Samoin kolmituumainen pää- ja yläkannen välinen yhdentoista naulan tykkejä suojaava panssarointi oli lähes arvoton. Yläkannella patterin suojana oli ainoastaan 2,5- 1,5 tuuman panssari ja pääkansikin oli vain kaksituumainen ja alakansi 1,5 - 1 tuumaan. Torpedovyö oli ainoastaan 1,25 tuumaa paksu ja sitä ei oltu kytketty alakanteen kaarena, vaan kapeana liitoksena.


title: Skal (virvoitusjuoma)

text: Skal (スコール Squall) on japanilainen virvoitusjuoma, jota valmistetaan Miyakonojossa, Miyazakin prefektuurissa. Skalin myynti aloitettiin vuonna 1972, jolloin sitä oli saatavilla jogurtinmakuisena. Juoman nykyisenä markkinoijana toimii MINAMI NIHON RAKUNO KYODO Co.LTD.


title: Kurtén

text: Kurtén tai Kurten on seuraavien henkilöiden sukunimi:


title: Tone (1937)

text: Tone () oli keisarillisen Japanin laivaston Tone-luokan raskas risteilijä. Alus valmistui vuonna 1938 ja se palveli toisessa maailmansodassa.


title: Tone (1937)

text: Alus tilattiin osana vuoden 1932 tulo- ja menoarviota Mitsubishin telakalta Nagasakista. Sen köli laskettiin 1. joulukuuta 1934 ja alus laskettiin vesille 21. marraskuuta 1937. Alus valmistui 20. marraskuuta 1938.


title: Tone (1937)

text: Vuoden 1941 lopulla "Tone" muodosti sisaraluksensa "Chikuman" kanssa 8. risteilijäviirikön, joka otti 7. joulukuuta osaa hyökkäykseen Pearl Harboriin. Alus osallistui viirikön mukana hyökkäykseen Wakelle ja saaren kukistuttua palasi Kuren laivastotukikohtaan.


title: Kürten (täsmennyssivu)

text: Kürten ja Kuerten viittaavat seuraaviin asioihin:


title: Solo (australialainen virvoitusjuoma)

text: Solo on australialainen sitruunanmakuinen hiilihapotettu virvoitusjuoma, jota valmistaa Schweppes Australia.


title: Solo (australialainen virvoitusjuoma)

text: Solo tuotiin markkinoille vuonna 1973 "ready to drink -"muodossa perinteisenä "pub squashina". Soloa on pidetty hyvin maskuliinisena juomana, mikä on näkynyt monissa sen televisiomainoksissa, joissa näytetään avointa mieskuvaa ja joista viimeisimmässä aiheena on "Game On". Solosta on saatavilla kuusi erilaista makuvaihtoehtoa, joita ovat: Solo Original Lemon, Lemon & Lime, Solo Sub (sokeriton), Solo Guarana, Solo Low Carb ja Solo Strong. Se on sitruunajuomien markkinajohtaja Australiassa, ja se kasvoi vuonna 2007 30 prosentilla.


title: Solo (australialainen virvoitusjuoma)

text: Viimeisin Solon juomavalikoimaan tullut makuvaihtoehto on Solo Strong, joka sisältää guaranaa sekä kofeiinia.


title: Solo (australialainen virvoitusjuoma)

text: Cadbury Schweppes valmisti kerran Yhdysvalloissa Coolah Energy -nimistä energiajuomaa, jolla yritetään viitata Solon inspiraatioon. Se käytti iskulauseenaan lausetta "Energy from Down Under". Sen yhtenä ainesosana oli boroniaa, sitruunakasvia, jota käytetään maailmanlaajuisesti enemmän kukka-asetelmana kuin hedelmänä.


title: Solo (australialainen virvoitusjuoma)

text: Cadbury Schweppes myi Yhdysvalloissa myös samankaltaista sitruunajuomaa nimellä Rondo 1970- ja 1980-luvun taitteessa.


title: Solo (australialainen virvoitusjuoma)

text: Vuonna 2012 elvytettiin Solo-mieshahmo 1900-luvulta osana uutta Solon mainoskampanjaa.


title: Uno Kurtén

text: Uno Alexander Kurtén (21. helmikuuta 1845 Koivulahti – 6. lokakuuta 1927 Helsinki) oli suomalainen vakuutusjohtaja, joka sai kollegiasessorin arvonimen 1880.


title: Uno Kurtén

text: Uno Kurténin vanhemmat olivat rovasti Nils Ferdinand Kurtén ja Aurora Erika Tihlman ja puoliso vuodesta 1870 Ella Sofia Matilda Avellan (k. 1927). Kurtén tuli ylioppilaaksi 1863 ja valmistui filosofian maisteri 1869 ja opettajankandidaatiksi 1872. Hän oli Haminan kadettikoulun matematiikan opettaja 1870–1881 ja vakuutusyhtiö Kalevan toimitusjohtaja 1881–1925. Lisäksi hän oli perustamassa Suomen Merivakuutusosakeyhtiötä, Vakuutusosakeyhtiö Fenniaa ja Suomen Jälleenvakuutusosakeyhtiötä. Hän oli porvarissäädyn jäsen valtiopäivillä 1894 ja 1899 ruotsalaisessa puolueessa. Kurtén kuului myös jäsenenä Haminan ja Helsingin kaupunginvaltuustoihin ja oli Konkordia-liiton hallituksen ensimmäinen puheenjohtaja 1891–1900.


title: Chikuma (1938)

text: Chikuma () oli keisarillisen Japanin laivaston Tone-luokan raskas risteilijä. Alus valmistui vuonna 1939 ja se palveli toisessa maailmansodassa, kunnes miehistö upotti Samarin saaren taistelussa vaurioituneen aluksensa 25. lokakuuta 1944.


title: Chikuma (1938)

text: Alus tilattiin osana vuoden 1932 hankintoja. Köli laskettiin 1. lokakuuta 1935, ja alus laskettiin vesille 19. maaliskuuta 1938. Alus valmistui 20. toukokuuta 1939.


title: Chikuma (1938)

text: Vuoden 1941 lopulla "Chikuma" muodosti sisaraluksensa "Tonen" kanssa 8. risteilijäviirikön, joka otti osaa hyökkäykseen Pearl Harboriin 7. joulukuuta. Alus osallistui viirikön mukana hyökkäykseen Wakelle ja saaren kukistuttua palasi Kuren laivastotukikohtaan.


title: Buffalo Bandits

text: Buffalo Bandits on yhdysvaltalainen sisälacrossen ammattilaisseura, joka pelaa National Lacrosse Leaguessa. Joukkue on perustettu vuonna 1991 ja se on voittanut NLL:än mestaruuden neljä kertaa.


title: Buffalo Bandits

text: Bandits pelaa kotiottelunsa First Niagara Centerissä, New Yorkin Buffalossa. Banditsin omistaa samainen yhtiö, joka omistaa buffalolaisen NHL-seuran, Buffalo Sabresin. Bandits on NLL:än ensimmäinen joukkue, joka voitti ensimmäisellä kaudellaan sarjan mestaruuden. Vuonna 2012 Banditsistä tuli NLL:än toiseksi vanhin joukkue Philadelphia Wingsin jälkeen.


title: Triangelnin rautatieasema

text: Triangeln on vuonna 2010 avattu rautatieasema Ruotsin Malmössä. Asema on Skånen Pågatågen-lähijunien ja Kööpenhaminaan liikennöivän Öresundstågenin käytössä. Aseman lähistöllä sijaitsevat Pyhän Johanneksen kirkko ja Triangelnin kauppakeskus.


title: Triangelnin rautatieasema

text: Triangelnin asema on maanalainen ja se on osa Malmön Citytunnelnia.


title: Yleisluistelun Pohjoismaiden-mestaruuskilpailut 1919

text: Yleisluistelun Pohjoismaiden-mestaruuskilpailut järjestettiin ensimmäisen kerran Norjan Kristianiassa 13.-14. helmikuuta 1919. Kilpailu korvasi maailmansodan jäljiltä tauolla olleet Maailman- ja Euroopan-mestaruuskilpailut. Mestaruus ratkesi sijalukupistein. PM-kilpailut järjestettiin vuosittain 1919-1922, jonka jälkeen ne lakkautettiin MM- ja EM-kisojen palattua ohjelmaan. 1950-luvulla järjestettiin kolmet PM-kilpailut 1951, 1953 ja 1955.


title: Kohde (televisiosarja)

text: Kohde () on yhdysvaltalainen Jonathan Nolanin luoma rikosdraamasarja. Sen esittäminen alkoi Yhdysvalloissa CBS-televisiokanavalla 22. syyskuuta 2011. Suomessa sarjaa esitettiin MTV3-kanavalla 20. helmikuuta 2013 alkaen.


title: Kohde (televisiosarja)

text: CBS ilmoitti sarjan lopettamisesta viidennen tuotantokauden jälkeen. Finaalijakso esitettiin 21. kesäkuuta 2016.


title: Kohde (televisiosarja)

text: Sarja kertoo kuolleeksi luullusta entisestä CIA-agentista ja Yhdysvaltain armeijan erikoisjoukkojen sotilaasta John Reesestä (Jim Caviezel), joka lyöttäytyy yhteen salamyhkäisen miljardöörin Harold Finchin (Michael Emerson) kanssa estääkseen suunnitteilla olevia väkivaltarikoksia New Yorkissa.


title: Kohde (televisiosarja)

text: Finch on kehittänyt terroristien ja epäilyttävien tapahtumien seuraamiseen tietotekniikkaa hyödyntävän maanlaajuisen valvontalaitteiston, joka pyrkii tunnistamaan epäilyttäviä henkilöitä ja ehkäisemään terroritekojaennalta . Hallitus käyttää järjestelmää terrorismin ehkäisemiseen. Järjestelmä pystyy myös ennakoimaan tavallisiin ihmisiin kohdistuvia väkivaltarikoksia, mistä hallitus ei ole kiinnostunut. Finch käyttää hallituksen tietämättä luomaansa järjestelmää henkirikosten ehkäisemiseen ja uhrien pelastamiseen yhdessä Reesen kanssa. Heillä on käytettävissään ainoastaan tulevan rikoksen uhrin tai rikoksen tekijän henkilötunnus.


title: Kohde (televisiosarja)

text: Reeseä metsästää NYPD:n väkivaltarikosyksikön tutkija Joss Carter (Taraji P. Henson). Korruptoitunut etsivä Lionel Fusco (Kevin Chapman) toimii Reesen vastentahtoisena myyränä poliisivoimissa.


title: Kohde (televisiosarja)

text: CBS kertoi tilanneensa sarjan toukokuussa 2011. Saman vuoden kesäkuussa CBS ilmoitti sarjan alkavan 22. syyskuuta 2011.


title: Kohde (televisiosarja)

text: CBS ilmoitti tilanneensa toisen tuotantokauden 14. maaliskuuta 2012 ja kolmannen 27. maaliskuuta 2013.


title: Kohde (televisiosarja)

text: Ennen kolmatta kautta kerrottiin sivurooleissa esiintyvien Sarah Shahin ja Amy Ackerin nousevan pysyviin rooleihin.


title: Kohde (televisiosarja)

text: CBS tilasi neljännen tuotantokauden 13. maaliskuuta 2014 ja viidennen finaalikauden 11. toukokuuta 2015.


title: Kohde (televisiosarja)

text: Säveltäjä Ramin Djawadi on kertonut, että keskusteluissa David Benioffin ja D.B. Weissin kanssa he sopivat ettei käytä huilua sarjan musiikeissa.


title: Kohde (televisiosarja)

text: Sarjasta on julkaistu kolme ääniraitaa.CBS kertoi sarjan saaneen parhaat arvostelut draamasarjojen testeissään yli 15-vuoteen.


title: Kohde (televisiosarja)

text: Rotten Tomatoes antoi sille arvosanaksi 92 % ja Metacritic antoi pisteiksi 66/100.


title: Kohde (televisiosarja)

text: TV.comin arvostelija Tim Surette piti ensimmäisen kauden "Many Happy Returns" jaksoa yhtenä sarjan parhaista keskittyen Caviezelin roolisuoritukseen sekä hahmojen tutkimiseen.


title: Beasts of the Southern Wild

text: Beasts of the Southern Wild on yhdysvaltalainen draamaelokuva vuodelta 2012. Sen on ohjannut Benh Zeitlin ja käsikirjoittanut Lucy Alibar ja Benh Zeitlin. Elokuva perustuu Alibarin näytelmään "Juicy and Delicious". Elokuva sai neljä Oscar -ehdokkuutta kategorioissa paras elokuva, ohjaus, sovitettu käsikirjoitus ja naispääosa (Quvenzhané Wallis). Wallis on kaikkien aikojen nuorin parhaasta naispääosasta ehdolla ollut; hän oli ehdokkuusaikana 9-vuotias ja elokuvan kuvauksissa vasta kuusivuotias.


title: Lenta

text: Lenta () on eräs Venäjän suurimpiin kuuluva, viikon jokaisena päivänä aukioleviin suurmyymälöihin keskittynyt vähittäiskauppaketju. Yhtiö on kotoisin Pietarista, missä se perustettiin vuonna 1993.


title: Lenta

text: Vuoden 2014 alussa Lenta-ketjuun kuului oli 122 hypermarkettia, joilla se oli läsnä 63 kaupungissa Venäjällä. Henkilökuntaa yhtiöllä oli tällöin jo yli 20 000. Lentan liikevaihto on kasvanut nopeasti: yhtiön myynti oli noussut vuoden 2004 noin 11,2 miljardista ruplasta vuonna 2013 jo 144,3 miljardiin ruplaan. Kesko myi Lentalle vuoden 2016 loppupuolella Venäjän päivittäistavaraliiketoimintansa noin 158 miljoonan euron kauppahintaan, johon sisältyivät Keskon 11 ruokakauppaa Pietarin ja Leningradin alueella, kolme tonttia Moskovan ja Leningradin alueilla sekä hallinto- ja tukitoimintoja.


title: Lenta

text: Venäjän vähittäiskaupassa Lentan suurimpiin kilpailijoihin kuuluvat muun muassa venäläiset pörssiyhtiöt X5, Magnit ja Diksi omilla suurmyymälöillään, saksalainen kauppajätti Metro AG (Metro Cash & Carry -myymälät) sekä ranskalainen kauppaketju Auchan.


title: Lenta

text: Lentan pääomistajia ovat yhdysvaltalainen pääomasijoitusrahasto TPG Group noin 34 %:n ja Euroopan jälleenrakennus- ja kehityspankki noin 7,40 %:n omistusosuudella.


title: Kohde

text: Kohde tarkoittaa seuraavia asioita:


title: Alibi (EP)

text: Alibi on Koljosen tiekiista- ja Kuolleet Leskiset -yhtyeiden julkaisema split-EP, joka ilmestyi 9. kesäkuuta 2009. Levyn A-puoli on Koljosen tiekiista -yhtyeen ensimmäinen julkaistu studioäänite. EP:n on äänittänyt ja miksannut Miitri Aaltonen Music Bros -studiolla Imatralla.


title: Alibi (EP)

text: Alibi-EP:stä julkaistiin rajoitettu 500 kappaleen painos, joka on myyty loppuun. EP on äänitetty studiolivenä lukuun ottamatta lauluosuuksia, jotka on äänitetty erikseen. Levyllä kuultavissa yhtyeissä vaikuttaa jäseniä Kotiteollisuus- ja Viikate -yhtyeistä. Heidän mukaansa EP on tehty kunnianosoitukseksi vanhoille punk -yhtyeille, ’’Kumarrellen jokaiseen suuntaan, missä punkia on tehty’’.


title: Alibi (EP)

text: A: Koljosen tiekiistaB: Kuolleet LeskisetKoljosen tiekiistaKuolleet Leskiset


title: Juttukierrätys

text: Juttukierrätys (myös juttujen kierrätys tai aineiston kierrätys) tarkoittaa saman aineiston julkaisemista joko täysin samanlaisena tai vähän muunneltuna eri viestintävälineissä. Esimerkiksi sama kirjoitus voidaan taittaa eri tavoin ja julkaista eri kuvin ja otsikoin varustettuna useissa sanomalehdissä.


title: Juttukierrätys

text: Juttukierrätystä harjoitetaan tavallisesti samaan lehtiyhtymään kuuluvissa julkaisuissa. Myös saman uutistoimiston toimittajien kirjoittamia uutisia tai artikkeleita saatetaan kierrättää. Esimerkiksi ulkomailla työskentelevän toimittajan uutisia ja artikkeleita saatetaan kierrättää. Sanomalehdissä julkaistut valokuvat ovat olleet jo pitkään kierrätyksessä.


title: Juttukierrätys

text: Juttukierrätys liittyy mediakonvergenssiin ja konsernijournalismiin.


title: Juttukierrätys

text: Juttukierrätys on herättänyt arvostelua. Julkisuudessa esimerkiksi Journalistiliiton puheenjohtaja Arto Nieminen on ilmaissut huolen viestimien omistuksen keskittymisestä ja sisältöyhteistyön lisääntymisestä, minkä takia samoja juttuja kierrätetään eri julkaisuissa. Jos lehdistön sisältö yksipuolistuu, Niemisen mukaan vahvat maakunnalliset viestijät menettävät vahvinta ominaisuuttaan eli paikallisuutta. Sananvapaus kaventuu, koska viestintäkentän ääni yhdenmukaistuu.


title: Juttukierrätys

text: Niin sanottua ”leikkaa-liimaa journalismia” tutkineen Laura Juntusen mukaan ulkopuolisten vaikuttajien, PR-koneiston, valta on kasvussa. Samat uutissisällöt kiertävät enenevästi viestimien sisällä ja tiedotusvälineet ovat yhä riippuvaisempia toistensa tarjonnasta. Näin ollen tulevaisuudessa lukijoiden on entistä vaikeampaa arvioida tiedon alkuperää ja paikkansapitävyyttä. Jos kierrätettyjen sisältöjen vastapainoksi ei tule uutta luovaa juttutuotantoa, Juntusen mukaan vapaa tiedonvälitys typistyy. Riskinä on, että journalismin riippumattomuus vaarantuu ja ulkopuolisten toimijoiden valta uutisten määrittelijöinä kasvaa.


title: Juttukierrätys

text: Suomen arvostelijain liiton tietojen mukaan kaikkiaan 34 sanomalehteä julkaiseva Alma Median osa Alma Aluemedia julkaisee osan taidearvosteluistaan useissa eri lehdissään. Liiton mukaan Aluemedia on ryhtynyt karsimaan taiteesta kirjoittavia kriitikkojaan ja samojen kirjoittajien tekstejä käytetään kaikissa lehdissä.


title: Juttukierrätys

text: Vuoden 2013 alusta Alma Aluemedia liittyi lehtijuttujen kierrätysrinkiin "Pohjalaista" ja "Ilkkaa" julkaisevan Ilkka-yhtymän kanssa. Myös "Turun Sanomat" ja "Kaleva" ovat liittymässä samaiseen rinkiin.


title: Braessin paradoksi

text: Braessin paradoksi on ehdollinen matemaattinen paradoksi. Sen mukaan verkostoon lisätty uusi yhteys ei välttämättä paranna verkoston toimintatehoa, vaan saattaa myös vähentää sitä. Esimerkiksi uuden tien rakentaminen saattaa aiheuttaa liikenteen kokonaistilanteen pahenemisen.


title: Braessin paradoksi

text:
Kuvitellaan kuvan mukainen tieverkosto. 4000 autoilijaa haluaa päästä alusta (START) loppuun (END). Matka-aika STARTista A:han on T/100, jossa T on reitin valitsevien autoilijoiden määrä. Matka STARTista B:hen on vakio 45 minuuttia.
Ilman yhteyttä A:n ja B:n välillä molemmat reitit ovat yhtä hyviä ja matkustajat jakautuvat tasaisesti kummallekin. Tällöin kunkin autoilijan matka-ajaksi tulee formula_1 minuuttia.


title: Braessin paradoksi

text: Jos nyt välille A-B rakennetaan nollan minuutin yksisuuntainen pikayhteys, pahenee tilanne. Kukaan ei tule valitsemaan STARTin ja B:n välistä reittiä, koska reitti START-A-B kestää pahimmassa tapauksessa 40 minuuttia, joka on kuitenkin vähemmän kuin 45 minuuttia. Tultuaan A:han kaikki kuljettajat valitsevat mieluiten jatkoreitin B-END joka kestää enimmillään 40 minuuttia. Kaikki kuljettajat kulkevat siis reitin START-A-B-END, jonka matka-aika on 40+40=80 minuuttia. Uusi pikayhteys pidentää siis kaikkien autoilijoiden matka-aikaa.


title: Uuden-Englannin nahkamies

text: Uuden-Englannin nahkamies (n.1839–1889) oli kulkuri, joka pukeutui nahkavaatteisiin ja vaelsi vuosikausia Connecticut- ja Hudsonjokien välisellä alueella. Nahkamiehen taustasta ei tiedetä juuri mitään, mutta hän oli ehkä alun perin kanadanranskalainen tai ranskalainen, koska hän osasi puhua ranskaa.


title: Uuden-Englannin nahkamies

text: Nahkamies kulki lähes 600 kilometrin pituista reittiä Uuden-Englannin Connecticutissa ja osan matkaa New Yorkin osavaltion puolella. Yhteen lenkkiin kului 34–36 päivää, jonka jälkeen hän aloitti saman alusta. Hän asui reittinsä varrella luolissa ja kivenkoloissa, joita nykyään kutsutaan nimellä ”leatherman caves”. Ihmiset suhtautuivat häneen yleensä ystävällisesti ja antoivat hänelle ruokaa. Muutamat kaupungit tekivät irtolaislakiin poikkeuksen nahkamiestä varten, jotta hän sai kulkea vapaana.


title: Uuden-Englannin nahkamies

text: Keväällä 1888 Uutta-Englantia koetteli yksi Yhdysvaltojen historian pahimmista lumimyrskyistä. Nahkamies selvisi siitä luultavasti pitämällä tulta luolassaan, mutta hän kuoli seuraavana vuonna. Kuolinsyyksi todettiin suusyöpä.


title: Uuden-Englannin nahkamies

text: Nykyään suurimmat kaupungit, joiden läpi nahkamies kulki toistuvasti, ovat Bridgeport, New Haven ja Stamford.Amerikkalainen dokumentti nahkamiehestä on katsottavissa youtubessa.


title: Kaprolaktaami

text: Kaprolaktaami (CHNO) on syklinen amidi eli laktaami. Yhdistettä käytetään pääasiassa nailonin tuotantoon.


title: Kaprolaktaami

text: Kaprolaktaami on huoneenlämpötilassa värittömiä tai valkoisia kiteitä. Yhdiste liukenee hyvin veteen ja useisiin orgaanisiin liuottimiin. Vesiliuoksessa se voi hydrolysoitua aminokapronihapoksi. Yhdiste voi reagoida myös N- tai O-alkylaatiolla tai se voidaan halogenoida. Sula kaprolaktaami reagoi hapen kanssa muodostaen peroksidin.


title: Kaprolaktaami

text: Ensimmäisen kerran kaprolaktaamia valmistettiin 1899 aminoheksaanihapon kondensaatiolla. Nykyään suurin osa kaprolaktaamin valmistusmenetelmistä käyttää lähtöaineenaan sykloheksanonia. Sykloheksanoni reagoi hydroksyyliamiinin, hydroksyyliamiinisulfaatin tai hydroksyyliamiinifosfaatin kanssa muodostaen sykloheksanonioksiimia. Tämä välituotteena muodostuva oksiimi reagoi hapon kanssa Beckmann-toisiintumisella muodostaen kaprolaktaamia. Happona käytetään väkevää rikkihappoa tai oleumia. Muodostuva tuote puhdistetaan kiteyttämällä. Tätä reaktiota kaprolaktaamin valmistukseen käytti ensimmäisenä Otto Wallach.


title: Kaprolaktaami

text: Toinen tapa on valmistaa sykloheksanonioksiimia sykloheksaanin ja nitrosyylikloridin välisellä reaktiolla UV-valon läsnä ollessa. Näin valmistettu sykloheksanonioksiimi reagoi edelleen Beckmann-toisiintumisen mukaisesti kaprolaktaamiksi. Aikaisemmin yhdistettä valmistettiin hapettamalla sykloheksanolia sykloheksanoniksi, joka reagoi Baeyer–Villiger-reaktiolla peretikkahapon kanssa kaprolaktoniksi. Kaprolaktoni reagoi ammoniakin kanssa muodostaen kaprolaktaamia.


title: Kaprolaktaami

text: Kaprolaktaamin tärkein käyttö on Nylon 6:n valmistus, jonka monomeeri se on. Muita käyttökohteita ovat muiden yhdisteiden, kuten L-lysiinin, valmistus ja polyuretaanien lisaineena.


title: Hulda

text: Hulda on naisen etunimi, jolle on ehdotettu kolmea erilaista etymologiaa. Hepreaksi Hulda tarkoittaa kärppää, ja tämän niminen naisprofeetta mainitaan Raamatun Toisessa kuninkaiden kirjassa:


title: Hulda

text: Toisen teorian mukaan Hulda on Hildan rinnakkaismuoto ja juontuu siten muinaisskandinaavin taistelua tarkoittavasta sanasta "hildr". Saksassa ja Skandinaviassa "huld" tarkoittaa lempeyttä, suopeutta ja uskollisuutta.


title: Hulda

text: Huldan päivä oli 20. helmikuuta suomalaisessa nimipäiväkalenterissa vuosina 1908–1928 ja Luulajan suomenkielisessä kalenterissa vuosina 1901–1918. Ortodoksisessa kalenterissa Huldan päivä on edelleen joulua edeltävänä sunnuntaina.


title: Hulda

text: Väestörekisterikeskuksen nimipalvelun mukaan Hulda-nimen on vuoden 2016 loppuun mennessä saanut 6 109 naista, joista huomattava enemmistö on syntynyt 1800-luvun lopulla tai 1900-luvun kahden ensimmäisen vuosikymmenen aikana. 1800-luvun lopulla Hulda nousi Suomessa muotinimeksi ilmeisesti vuonna 1877 arkkiveisuna julkaistun laulun "Hjalmar ja Hulda" saaman suosion takia..


title: Lifeforce Records

text: Lifeforce Records on saksalainen levy-yhtiö, joka on erikoistunut metalcoren, death metalin sekä post-hardcore -musiikin julkaisemiseen.


title: Lifeforce Records

text: Levy-yhtiöllä on Yhdysvalloissa toimiva alajaos, Lifeforce America.


title: Puolan pakolaishallitus

text: Puolan pakolaishallitus oli toisen maailmansodan aikana Lontoossa toiminut Vapaata Puolaa edustanut pakolaishallitus. Viralliselta nimeltään ”Puolan Tasavallan hallitus maanpaossa” () perustettiin syyskuussa 1939 Saksan ja Neuvostoliiton vallattua Puolan ja lopetettua Puolan toisen tasavallan, joka oli muodostettu vuonna 1918. Hallitus perustettiin Ranskassa, ensin Pariisissa ja sitten Angersissa. Ranskan kukistuttua hallitus siirtyi Lontooseen. Pakolaishallitus toimi Lontoossa vuoteen 1990 asti.


title: Puolan pakolaishallitus

text: Puolan Tasavallan presidentti Ignacy Moscicki julkaisi asiasta tiedotteen Kutyn kylässä Ukrainassa lähellä Puolan rajaa syyskuun 17. päivänä 1939. Tiedotteessa hän ilmoitti vallan siirtämisestä senaatin puhemiehelle Wladyslaw Rackiewiszille.


title: Puolan pakolaishallitus

text: Kun Saksa hyökkäsi Neuvostoliittoon, Puola solmi suhteet Neuvostoliiton kanssa. Huhtikuussa 1943 saksalaiset ilmoittivat löytäneensä joukkohaudan Katynin metsässä, Venäjällä lähellä Smolenskia.


title: Puolan pakolaishallitus

text: Suhteet Neuvostoliittoon huonontuivat ja johtivat neuvotteluiden katkeamiseen Josif Stalinin ja Puolan pakolaishallituksen välillä. Toinen syy Katynin lisäksi koski Puolan sodanjälkeisiä rajoja. Stalin vaati, että Itä-alueet olisi säilytettävä Neuvostoliiton käsissä. Pakolaishallituksen pääministeri Mikolajczyk kieltäytyi kompromissista tässä asiassa. Mikolajczyk myös vaati, että Stalin ei perustaisi kommunistihallitusta sodanjälkeiseen Puolaan. Puolan pakolaishallitus ei tunnustanut Puolan sodanjälkeisiä hallituksia. Lech Walesa sai pakolaishallituksen luottamuksen kommunismivallan loputtua ja pakolaishallitus lakkautettiin vuonna 1990.


title: Laitakarin saha

text: Laitakarin saha oli vuosina 1862–1939 toiminut höyrysaha Kemissä Laitakarin saaressa. Sahan perusti oululainen liikemies Johan Gustav Bergbom ja se aloitti toimintansa kaksikehäisenä vuonna 1862.


title: Laitakarin saha

text: Bergbomin ja kauppahuoneet perustivat Trävaruaktiebolaget Kemin eli Kemiyhtiön vuonna 1893. Yhtiön toiminnan muodostivat Laitakarin, Karihaaran ja Röytän höyrysahat sekä muutama pienempi vesisaha Pohjois-Suomessa. Vain noin vuoden päästä uuden yhtiön perustamisesta suurpalo, joka syttyi öljylyhdyn kipinästä 6. syyskuuta 1894, tuhosi Laitakarin saharakennuksen. Jo kaksi päivää palon jälkeen Laitakariin tilattiin ruotsalaiselta Bolinderin koneliikkeeltä uusi nelikehäinen sahalaitteisto sekä lisäksi 15 hevosvoiman höyrykone sähkövalaistusta varten. Sahalaitoksen työvoimaksi vakiintui vuosisadan vaihteen uudistusten jälkeen noin 300-400 työntekijää. Uudella vuosisadalla yhtiö keskitti merkittävimmät kehitystoimet Karihaaran laitoksille.


title: Laitakarin saha

text: Seuraava suurpalo kohtasi Laitakaria kesällä 1919, jolloin lautatarha ja saha yhdyskunnan asuinrakennukset paloivat, mutta saharakennus koneineen pelastui. Diplomi-insinööri Martti Levónin johdolla saha uudistettiin vuosina 1921–1923. Uuden 8-kehäisen sahalaitoksen lisäksi saarelle rakennettiin 1000 kw:n sähkövoimalaitos, joka käytti polttoaineenaan sahausjätteitä. Uutta oli myös tuolloin rakennettu puutavaran keinokuivaamo.


title: Laitakarin saha

text: 2. lokakuuta 1939 paloi Laitakarin sahan eteläinen lautatarha, varastorakennuksia, proomuja ja lastauslaitteistoja. Tämän palon jälkeen sahaa ei enää käynnistetty, yhtiö oli kuitenkin tehnyt päätöksen sahan lopettamisesta jo ennen paloa. Varsinainen saharakennus kuten myös asuinrakennukset pelastuivat palossa. Käyttämätön saharakennus tuhoutui myöhemmin 12. maaliskuuta 1946 syttyneessä tulipalossa. Työntekijöitä sahalla oli viimeisenä toimintavuonna 391. Sahan rakennuskannasta on säilynyt vain koneiden ja rakennusten perustuksia sekä sahan voima-aseman kierreportaat. Mauri-myrskyssä 1980–luvun alussa tuhoutuivat lopullisesti myös saaren hirsiarkkuiset laiturirakenteet.


title: Laitakarin saha

text: Sahayhdyskunta rakentui ensin Laitakariin, mutta vuodesta 1897, kun uudistusten jälkeen työväen tarve lisääntyi, myös läheiselle Juurakon saarelle. Tavallinen työväki asutettiin pääasiassa Juurakkoon ja sahan johtajat ja työnjohtajat asuivat Laitakarissa. Koska lasten koulumatkat saaresta kaupungin kansakouluun Sauvosaaressa olivat pitkiä ja varsinkin kelirikkoaikana myös vaarallisia perusti Kemin kaupunki Laitakariin kaksiluokkaisen alakansakoulu 1901. Koulu laajennettiin neliluokkaiseksi 1906. Kuusiluokkaisena koulu toimi vuodet 1932-1952. Vaikka koulu tunnettiin aluksi Laitakarin kansakouluna ja vasta 1930-luvulla vakiintui nimeksi Juurakon koulu, toimi koulu koko aikansa Juurakon saaressa.


title: Old Mornings Dawn

text: Old Mornings Dawn on tunnelmallista black metalia soittavan Summoningin seitsemäs studioalbumi. Levyn julkaisi itävaltalainen Napalm Records 7.6.2013. Albumi nousi Suomen virallisella albumilistalla sijalle 24


title: Samantha Barks

text: Samantha Jane Barks (s. 2. lokakuuta 1990 Mansaari) on brittiläinen näyttelijä ja laulaja. Hän tuli vuonna 2008 kolmanneksi BBC:n kykyjenetsintäohjelmassa "I’d Do Anything", jossa haettiin Nancyn esittäjää "Oliver!"-musikaalin West End -tuotantoon. Elokuvadebyyttinsä Barks teki Époninen roolissa "Les Misérables" -musikaalissa vuonna 2012. Hän on esiintynyt myös elokuvassa "The Christmas Candle" (2013) ja Disney Channelin sarjassa "Groove High" (2012–2013).


title: Intiansavikka

text: Intiansavikka ("Chenopodium strictum", syn. "C. album" ssp. "striatum") on savikkakasveihin kuuluva laajalle levinnyt kasvilaji.


title: Intiansavikka

text: Yksivuotinen intiansavikka kasvaa alalajista riippuen 20–100 senttimetriä korkeaksi. Väriltään se on vaihtelevan vihreä. Vain kasvin nuoret osat ovat jauhoisia. Varsi on pysty tai koheneva, usein vain tyviosastaan kohenevasti haarova ja kova. Väriltään varsi vaihtelee oliivinvihreästä sinertävänvihreään ja on puna- tai vihreäraitainen. Lehtihangat ovat tavallisesti punaisia. Lehdet ovat varressa kierteisesti. Varren keskiosissa lehtilavan muoto vaihtelee useimmiten soikeahkosta pitkulaiseen ja matalahampaisesta ehytlaitaiseen sekä on kooltaan 3–6 cm. Väriltään lehtilapa vaihtelee oliivinvihreästä sinivihreään ja on usein punalaitainen. Kukinto on pitkälti lehdetön ja muodoltaan tähkämäinen. Kukinnon sykeröt ovat tiheitä ja melko pieniä. Heteitä on tavallisesti viisi kappaletta. Suomessa intiansavikka kukkii elo-syyskuussa. Pähkylä on kehän muodostaman hedelmäverhiön suojaama. Musta siemen on vaaka-asennossa, 1–1,2 mm pitkä, ympärykseltään soikeahko, tylppäreunainen ja pinnaltaan sileä tai hieman säteen suuntaan uurteinen.


title: Intiansavikka

text: Pohjoismaista intiansavikasta tunnetaan kaksi alalajia, jotka eroavat toisistaan lähinnä koon ja lehtien värin ja muodon perusteella. Alalajeista suurikokoisin on isointiansavikka (ssp. "strictum"), joka kasvattaa 30–100 cm korkean pystyn varren. Tyviosasta kohenevat haarat ovat pitkiä. Lehdet ovat tavallisesti oliivinvihreitä, 3–6 cm pitkiä ja matalahampaisia ylimpiä, ehytlaitaisia lehtiä lukuun ottamatta. Pysty tai kohenevartinen preeriasavikka (ssp. "glaucophyllum") kasvaa puolestaan 20–70 cm korkeaksi ja sen haarat ovat kohenevia. Lehdet ovat sinivihreitä ja niiden lehtilapa on tavallisesti 3–6 cm pitkä ja lähes tai täysin ehytlaitainen kaikissa lehdissä.


title: Intiansavikka

text: Aikaisemmin myös rannikkosavikka ("C. striatiforme") luokiteltiin intiansavikan alalajiksi (ssp. "striatiforme").


title: Intiansavikka

text: Intiansavikka on maailmalla laajalle levinnyt laji. Alalajeista isointiansavikka on alun perin kotoisin Kaakkois-Euroopasta ja Aasiasta, preerisavikka puolestaan Pohjois-Amerikasta. Suomessa intiansavikkaa on tavattu satunnaisesti muutamin paikoin eri puolilla maata Oulun korkeudelle saakka. Alalajeista preeriasavikka on Suomessa harvinaisempi ja sitä kasvaa vain Etelä-Suomessa.


title: Intiansavikka

text: Intiansavikka on Suomassa uustulokas, jota on tavattu erilaisilla joutomailla ratapihoilla, satamissa, myllyillä ja kaatopaikoilla.


title: Intiansavikka

text: Intiansavikka kelpaa muiden savikkalajien tapaan myös ihmisravinnoksi.


title: Aku Kuusisto

text: Frans August "Aku" Kuusisto (ent. "Grönlund"; 13. elokuuta 1893 Kokemäki – 12. elokuuta 1970 Helsinki) oli Tie- ja vesirakennushallituksen pääjohtaja vuosina 1949–1961.


title: Aku Kuusisto

text: Kuusisto kirjoitti ylioppilaaksi Rauman yhteislyseosta ja valmistui diplomi-insinööriksi vuonna 1923. Hän työskenteli 25 vuotta valtionrautateiden palveluksessa. Hän toimi Rautatiehallituksen rautatierakennusosaston apulaisjohtajana vuosina 1939–1941 ja vt. johtajana 1941–1945 sekä rataosaston johtajana 1945–1948. Sen jälkeen Kuusisto oli kulkulaitosten ja yleisten töiden ministeriön yleisön osaston yli-insinööri 1948–1949 sekä Tie- ja vesirakennushallituksen pääjohtaja 1949–1961. Hän oli lukuisten komiteoiden jäsen ja Pohjoismaisen tieteknillisen liiton puheenjohtaja. Kuusisto oli myös Suomen Urheiluliiton varapuheenjohtaja sekä Suomen Valtakunnan Urheiluliiton liittohallituksen ja Suomen Olympiakomitean valtuuskunnan jäsen.


title: Destiny

text: Destiny voi tarkoittaa:


title: William Kuusisto

text: Antti William Kuusisto (vuoteen 1901 Granholm; 10. lokakuuta 1875 Ullava – 16. maaliskuuta 1947 Helsinki) oli suomalainen kirkkoherra ja kirkollisen nuorisotyön uranuurtajia Suomessa. Hän oli Savonlinnan tuomiorovasti 1920–1925, Helsingin pohjoisen suomalaisen (myöh. Keski-Helsingin) seurakunnan kirkkoherra 1925–1947. Hän sai teologian kunniatohtorin arvon 1942. Hän julkaisi kirjoituksia ja kirjoja kirkollisen toiminnan alalta. Hän oli mukana NMKY:n toiminnassa 1903–1911 ja oli Kotimaan päätoimittaja 1910–1916.


title: William Kuusisto

text: Hänen poikiaan olivat säveltäjä Taneli Kuusisto ja lääkäri Paavo Kuusisto.


title: Peruspalvelukeskus Oiva

text: Peruspalvelukeskus Oiva on Hollolan kunnan organisaatioon kuuluva liikelaitos, Hollolan kunnan taseyksikkö, joka on perustettu vuoden 2007 alussa. Se tuottaa Asikkalan, Hollolan, Kärkölän ja Padasjoen kuntien sosiaali- ja perusterveydenhuollon palvelut. 31. joulukuuta 2015 saakka se tuotti myös Hollolan kunnan kanssa yhdistyneen Hämeenkosken kunnan palvelut.


title: Rob Cavallo

text: Rob Cavallo on yhdysvaltalainen tuottaja, joka toimii tällä hetkellä Warner Bros. Recordsin puheenjohtajana. Hän on tuottanut monen kuuluisan artistin ja yhtyeiden albumeita, kuten Green Dayn.


title: Rob Cavallo

text:
Rob Cavallo syntyi Washington (DC):ssä, mutta muutti kymmenenvuotiaana Kaliforniaan. Teininä hän soitti paikallisissa bändeissä ja valmistuttuaan lukiosta hän alkoi työskennellä äänitysteknikkona. Cavallo valmistui lopulta Etelä-Californian yliopistosta.
1980 luvun lähestyessä Cavallo työskenteli tuottajana ns. tukkaheviyhtyeiden kanssa ympäri Hollywoodia. Metallimusiikin jälkeen hän siirtyi työskentelemään vaihtoehto/rock - yhtyeiden kanssa ja niiden parissa hän työskentelee edelleenkin.


title: Kiinan keisarillinen laivasto

text: Kiinan keisarillinen laivasto oli Kiinan keisarikunnan laivasto.


title: Kiinan keisarillinen laivasto

text: 1800-luvulla Kiina oli lähes kaikkien teollistuneiden länsimaiden taloudellisen imperialismin kohteena. Maa mahdollisti lähes rajattomat markkinat, mutta länsimaiden toiminta pakotti maan luopumaan eristyneisyyspolitiikastaan. Britannia ajautui sotaan Kiinan kanssa 1840 ja 1857, jolloin se sai Ranskalta tukea toimilleen. Venäjä valtasi kaikki Amur-joen pohjoispuoliset alueet vuonna 1860 ja Yhdysvallat teki rankaisuretken Koreaan 1871. Samana vuonna Britannia kävi sotaa Kiinan kanssa Burman kaupan vuoksi. Kiinan laivasto koostui perinteisesti aseistetuista džonkeista eikä siitä ollut vastusta länsimaisille aluksille, vaikka Kiina olikin hankkinut vuodesta 1869 alkaen joitakin pienehköjä tykkiveneitä laivastonsa tueksi. Laivasto oli jaettu kahtia pohjoiseen Beiyangin ja eteläiseen Nankingin laivastoihin. Näistä Beiyangin laivasto oli suurempi. Lisäksi Foochow'ssa ja Kantonissa oli laivasto-osastot.


title: Kiinan keisarillinen laivasto

text: Toisen oopiumisodan aikana 1858 Kiinan keisarillinen laivasto koostui 826 džonkista ja siihen ei kuulunut ensimmäistäkään höyryvoimalla liikkuvaa alusta. Tilanne parani 1860-luvun lopulla laivaston ostettua ulkomailta joitakin höyrykonein varustettuja aluksia ja Foochowin ja Kiangnanin telakat aloittivat höyryalusten valmistuksen Kiinassa. Ranskan ja Kiinan välisen sodan alkaessa 1883 laivastoon kuului kuitenkin edelleen noin 250 džonkkia.


title: Kiinan keisarillinen laivasto

text: Laivaston taistelukykyä laski vielä heikko organisaatio. Se oli muodostettu provinsseittain siten, että kaksi provinssia muodosti kenraalikuvernöörille alistetun laivasto-osaston. Tällaisia pareja oli kaikkiaan neljä etelästä alkaen: Kwantung ja Kwangsi, Fukien ja Chekiang, Kiangsi ja Anhwei sekä Chihli, joka muodosti Pekingin ympäristössä yksinään yhden parin. Lisäksi oli pieniä paikallishallinnon valvonnassa olevia laivasto-osastoja, jotka operoivat itsenäisesti erillään varsinaisesta laivastosta.


title: Kiinan keisarillinen laivasto

text: Vuoden 1874 Formosan kriisin jälkeen kasvanut Japanin aiheuttama uhka, jota kasvatti edelleen Japanin tilattua seuraavana vuonna kolme ironclad-taistelulaivaa Yhdistyneestä kuningaskunnasta.


title: Rage of Achilles

text: Rage of Achilles oli brittiläinen pienlevy-yhtiö, joka toimi vuosina 1999–2004.


title: Rage of Achilles

text: Kesällä 2004 yhtiö lopetti toimintansa, koska se ei ollut tarpeeksi kilpailukykyinen suuriin levy-yhtiöihin nähden.


title: Rage of Achilles

text: Yhtiöllä oli myös The Black Hand -niminen tytäryhtiö, jonka nimissä julkaistiin kaksi levyä.


title: Bright Eyes

text: Bright Eyes on yhdysvaltalainen indie rock-yhtye, jonka perusti laulaja-lauluntekijä ja kitaristi Conor Oberst. Yhtyeen muut jäsenet ovat: multi-instrumentalisti, tuottaja Mike Mogis ja trumpetisti, pianisti Nate Walcott.


title: M’Baye Niang

text: M’Baye Babacar Niang (s. 19. joulukuuta 1994 Meulan, Ranska) on ranskalais-senegalilainen jalkapalloilija, pelipaikaltaan hyökkääjä. Hän edustaa Italian pääsarjassa Serie A:ssa pelaavaa AC Milania, jonne siirtyi kesällä 2012 SM Caenista.


title: M’Baye Niang

text: Ikäkausimaajoukkueissa Niang on edustanut synnyinmaataan Ranskaa, muttei ole vielä tehnyt lopullista päätöstä A-maajoukkue-edustuksestaan.


title: Anthony Annan

text: Anthony Gildas Kofi Annan on ghanalainen jalkapalloilija, joka pelaa Veikkausliigan HJK:ssa. Annan on pelipaikaltaan puolustava keskikenttäpelaaja.


title: Anthony Annan

text: Annan on pelannut Ghanan maajoukkueessa 65 ottelua ja tehnyt niissä kaksi maalia. Hänet valittiin Ghanan joukkueeseen jalkapallon MM-kilpailuihin 2010.


title: Maya Jane Coles

text: Maya Jane Coles (s. Lontoo, Englanti) on brittiläis-japanilainen elektronisen musiikin tuottaja ja DJ. Omalla nimellään hän tuottaa pääasiallisesti house-musiikkia, kun taas hänen sivuprojekteistaan Noctural Sunshine keskittyy enemmän dubstepiin ja Lena Cullenin kanssa muodostettu duo She Is Danger elektroniseen dubiin.


title: Maya Jane Coles

text: Coles aloitti musiikin tuottamisen 15-vuotiaana Cubasella, millä hän alkuun tuotti hip-hopia ja trip-hopia. Muutamaa vuotta myöhemmin hän julkaisi ensimmäiset house-tyyliset kaksi julkaisuaan Dogmatik Records -levy-yhtiöllä vuosina 2008 ja 2009.


title: Maya Jane Coles

text: Julkaistuaan She Is Danger-projektinsa kanssa remixejä muun muassa Massive Attackille ja Gorillazille, Colesin suurempi läpimurto tapahtui 2010, jolloin hän julkaisi neljän kappaleen EP:n Frank Rogersin omistamalla Real Tone Recordsilla. DJ Mag-lehti nimesi hänen yhdeksi vuoden parhaista tulokkaista, ja hänen kappaleensa "What They Say" samannimiseltä EP:ltä oli yksi vuoden soitetuimmista DJ:iden keskuudessa.


title: Maya Jane Coles

text: Vuonna 2011 hän oli edustettuna monien alaan keskittyneiden lehtien, kuten Mixmagin, kansikuvissa. Hänen nouseva maineensa avasi uusia ovia muun muassa BBC:lle, joka kutsui hänet tekemään Radio Onelle legendaarisen Essential Mix-miksauksen. Miksaus oli myös ehdolla vuoden parhaaksi Essential Mixiksi. Myöhemmin samana vuonna hänet äänestettiin vuoden parhaaksi tulokkaaksi Ibiza DJ Awards-gaalassa ja sijoittui yhdeksänneksi Resident Advisorin DJ-listalla.


title: Maya Jane Coles

text: Vuonna 2012 Coles voitti lukuisia palkintoja, muun muassa DJ Mag-lehden vuoden tuottaja, Mixmagin paras läpimurto-DJ, FACTin naisartisti ja Symphonic Distributionin vuoden artisti. Hänet kutsuttiin nauhoittamaan miksaus DJ Kicks-kokoelmistoon. Marraskuussa Rolling Stone-lehti listasi Colesin sijalle 14. vaikutusvaltaisimpien DJ:iden listalla.


title: Maya Jane Coles

text: Heinäkuussa 2013 julkaistiin Colesin debyyttialbumi "Comfort", ja elokuussa hän esiintyi Helsingissä Flow-festivaalilla. Huhtikuussa 2014 lontoolaisella SB.TV-kanavalla julkaistiin ”Come Home” -kappaleeseen tehty musiikkivideo, jolla esiintyy suomalainen näyttelijä Dana Mustajärvi.


title: Maya Jane Coles

text: Tammikuussa 2015 julkaistulle Nicki Minajin singlelle ”Truffle Butter” (feat. Drake, Lil Wayne) on sämplätty Colesin ”What They Say” -kappaletta.


title: Tanskan kuntauudistus

text: Tanskan kuntauudistus tarkoittaa seuraavia kuntauudistuksia:


title: Arnøya

text: Arnøya on saari Kieruan kunnassa Tromssan läänissä Pohjois-Norjassa. Saaren pinta-ala on 276 km². Arnøyalla asuu 366 henkilöä (2010). Saaren korkein piste on Arnøyhøgda, 1 168 metriä.


title: Pariisin kylmäveriottelu

text: Pariisin kylmäveriottelu on Vincennesin raviradalla Pariisissa vuodesta 2002 lähtien järjestetty Pohjoismaisten kylmäveristen ravikilpailu. Se käsittää kaksi erillistä lähtöä, jotka juostaan helmikuun lopussa.


title: Pariisin kylmäveriottelu

text: Kilpailun tarkoituksena on esitellä ranskalaiselle yleisölle kylmäverihevosia, joilla kilpaillaan vain Norjassa, Ruotsissa ja Suomessa. Pariisin kylmäveriottelun avaa "Prix des Trotteurs Sang-Froid" ja toinen kilpailu on muutamaa päivää myöhemmin juostava "Prix des Pays Nordiques". Lähtöihin osallistuu yhteensä 12 hevosta, jokaisesta kolmesta maasta on mukana neljä osallistujaa. Pohjoismaisten ohjastajien lisäksi niitä ajavat myös ranskalaiset huippuohjastajat.


title: PlayStation 4

text: PlayStation 4 (viralliselta lyhenteeltään PS4, puhekielessä yleensä pelkkä Pleikkari) on kahdeksannen sukupolven videopelikonsoli, jonka on valmistanut Sony Computer Entertainment. Konsoli julkistettiin PlayStation 3:n seuraajaksi lehdistön tiedotustilaisuudessa 20. helmikuuta 2013, ja se tuli myyntiin 15. marraskuuta 2013 Pohjois-Amerikassa sekä 29. marraskuuta 2013 Euroopassa ja Australiassa. PlayStation 4 kilpailee Nintendon Wii U -konsolin ja Microsoftin Xbox Onen kanssa kahdeksannessa pelikonsolisukupolvessa.


title: PlayStation 4

text: Konsoli hylkää edeltäjästään tutun ja monimutkaisen Cell-suoritinarkkitehtuurin ja korvaa sen AMD:n valmistamalla APU-mikroprosessorilla, joka perustuu yleisempään x86-64-arkkitehtuuriin. APU:n teoreettinen enimmäislaskuteho on 1,84 teraflopsia, ja se oli AMD:n mukaan kaikkein tehokkain APU, jonka yhtiö oli tuolloin kehittänyt. Sony aikoo keskittyä enemmän sosiaaliseen pelaamiseen, ottaa käyttöön ”Jaa”-napin uudessa ohjaimessaan ja mahdollistaa pelivideon lähettämisen livenä ystäville ja internetkatsojille.


title: PlayStation 4

text: Konsoli mahdollistaa interaktiivisuuden muiden palveluiden ja laitteiden useiden uusien palveluiden kautta. Ensinnäkin on tarkoituksena hyödyntää Sonyn aiemmin hankkimaa Gaikai-yritystä, joka on erikoistunut pilvilaskentaan ja mahdollistaa pelien pelaamisen palvelimelta ilman asentamista konsolille. Toiseksi julkaistaan PlayStation App, joka on suunniteltu parantamaan pelejä käyttämällä älypuhelimia ja tablettitietokoneita toisina näyttöinä. Kolmanneksi PlayStation Vita on suunniteltu siten, että sillä voi pelata PlayStation 4:n pelejä langattoman Wi-Fi-yhteyden ylitse niin sanotulla Remote Play -toiminnolla.


title: PlayStation 4

text: PlayStation 3:n omistajille oli pettymys, ettei laite ole taaksepäin yhteensopiva. PlayStation 4:lla ei voi pelata PlayStation 3 -pelejä, sillä laite on prosessoriarkkitehtuuriltaan erilainen. Konsoli ei myöskään suorita pelejä emuloituna. Verkkolehti "Shouthillin" mukaan lanseeraustilaisuudessa pystyi rivien välistä lukemaan, että suurin osa aiempien PlayStation-konsoleiden hittipeleistä nähdään konsolilla tulevaisuudessa Gaikai-pilvipalvelun kautta. Tammikuussa 2014 Sony julkistikin pilvipalvelunsa CES-messuilla nimellä PlayStation Now. Sen on tarkoitus tulla toimimaan paitsi Sonyn konsoleilla PlayStation 3:lla, PlayStation 4:lla ja PlayStation Vitalla sekä älytelevisioilla, tableteilla ja älypuhelimilla.


title: PlayStation 4

text: Vuoden 2016 loppuun mennessä Sony oli myynyt 53,4 miljoonaa Playstation 4 konsolia.


title: PlayStation 4

text: Toukokuun 2017 loppuun mennessä konsolia on myyty yli 60 miljoonaa kappaletta. Syyskuun 2017 loppuun mennessä konsolia on myyty 67,5 miljoonaa kappaletta. Huhtikuun 2018 loppuun mennessä konsoli on ylittänyt 76 miljoonaa kappaletta. Vuoden 2018 loppuun mennessä konsolia oli myyty 91,6 miljoonaa kappaletta.


title: PlayStation 4

text: PlayStation 4:ssä on kahdeksan suoritinytimen AMD-suoritin, AMD Radeon -pohjainen grafiikkasuoritin, kahdeksan gigatavua nopeaa GDDR5-keskusmuistia, sisäinen kiintolevy, Blu-ray- ja DVD-tekniikkaa tukeva optinen asema sekä kolmiulotteinen PS Eye -kamera, jonka ominaisuuksia on laajennettu tuntuvasti PlayStation 3:n PS Eye -kamerasta.


title: PlayStation 4

text: PlayStation 4:n laitteiston käyttämä teknologia on samankaltaista PC:iden kanssa. PC:n kaltainen laitteisto tekee todennäköisesti pelien ohjelmoinnin konsolille edullisemmaksi ja helpommaksi. Fyysinen konsoli paljastettiin E3 2013 -videopelimessuilla.


title: PlayStation 4

text: Vanhat PlayStation 4 -mallit saivat syksyllä 2016 HDR-tuen. Jotta tätä toimintoa voi käyttää, tulee omistaa 4K HDR -televisio. Esimerkiksi "Uncharted 4" ja "Final Fantasy XV" tukevat molemmat HDR-toimintoa.


title: PlayStation 4

text: PlayStation 4 käyttää AMD:n ja Sonyn yhteistyössä kehittämää prosessoria. Se yhdistää suorittimen (CPU) ja grafiikkaprosessorin (GPU) sekä muita komponentteja, kuten muistiohjaimen ja videodekodeerin.


title: PlayStation 4

text: Prosessori (CPU) koostuu kahdesta neliytimisestä Jaguar-moduulista yhdistäen kahdeksan x86-64-ydintä. Grafiikkasuorittimessa on 18 laskentayksikköä, jotka tuottavat teoreettisen 1,84 TeraFLOPSin maksimilaskentakyvyn. Järjestelmän GDDR5-muisti pystyy toimimaan 2,75 GHz:n (5 500 MT/s) maksimikellotaajuudella ja 176 GB/s muistin siirtonopeudella. Konsolissa on 8 gigatavua GDDR5-muistia, 16 kertaa enemmän kuin edeltäjässään PlayStation 3:ssa, ja tämän odotetaan antavan konsolille merkittävän pitkän käyttöiän. Konsolissa on myös toissijaisiin tehtäviin erikoissuunniteltuja siruja, jotka voivat käsitellä esimerkiksi tiedostojen lataamisen, lähettämisen ja sosiaalisen pelaamisen toimintoja. Näitä toimintoja voidaan käsitellä saumattomasti taustalla pelaamisen aikana tai konsolin ollessa niin sanotussa unitilassa. Konsolissa on myös audiomoduuli, joka pystyy tukemaan äänikeskustelua pelatessa sekä ”hyvin suurta määrää” audiostriimejä käytettäväksi pelin aikana.


title: PlayStation 4

text:
Konsoli käyttää AMD:n HSA-arkkitehtuuri () -rakennetta, jossa CPU ja GPU voivat käyttää samaa muistiväylää ja muistia vähentäen muistien välisiä siirtoja.
Konsolin optinen asema pystyy lukemaan Blu-ray-levyjä jopa kolme kertaa nopeammin kuin edeltäjänsä PlayStation 3. Laitteistossa on lukiessaan purkava moduuli, joka tehostaa optisen aseman lukunopeutta ja puskuroi lukematonta dataa, kun peli ei aktiivisesti käytä asemaa, mikä tukee Sonyn PlayGo-strategiaa. Kuten PlayStation 3:ssa, Blu-ray-asema pystyy lukemaan 16-kerroksisia 400 Gt:n levyjä. Vaikka konsoli tukee valokuvia ja videoita Ultra HD- eli 4K-resoluutiolla, ei järjestelmän odoteta kykenevän renderoimaan pelejä yli 1080p-resoluutiolla.


title: PlayStation 4

text: Konsolin ensiversiossa on 500 gigatavun kiintolevy lisätallennustilaa varten, jota käyttäjä voi itse päivittää kovalevyä vaihtamalla. "Slim-" ja "Pro-"malleissa on suurempi 1 000 gigatavun kiintolevy.


title: PlayStation 4

text: PlayStation 4 tukee unitila-toimintoa, vaikka sitä ei ollut saatavilla konsolin julkaisun aikaan. Toiminto laittaa konsolin vähän virtaa kuluttavaan tilaan, minkä jälkeen käyttäjä voi palata suoraan peliin, jossa hän oli laitteen sammuttaessaan. Konsoli pystyy myös lataamaan sisältöä, kuten pelejä ja järjestelmäpäivityksiä, ollessaan unitilassa. PlayStation 3 -konsolilla konsolin ja pelien käynnistymiseen voi kulua useita minuutteja.


title: PlayStation 4

text: PlayStation 4:n muuntaja on sisäänrakennettu konsolin runkoon, eli virtajohdossa ei tarvita erillistä muuntajaa.


title: PlayStation 4

text: PlayStation 4:ssä on Wi-Fi- ja Ethernet-liitettävyys, Bluetooth sekä kaksi USB 3.0 -porttia. Lisäliitäntä mahdollistaa PlayStation Cameran kytkemisen konsoliin. Kamera tukee liiketunnistusta ja on tuttu jo edeltävän PlayStation 3 -konsolin lisätarvikkeena. Monokuuloke-mikrofoni, joka voidaan kytkeä DualShock 4 -ohjaimeen, tulee konsolin mukana. Audio/video-ulostulovaihtoehdot ovat HDMI-televisio ja optinen S/PDIF-audio. Konsolissa ei ole analogista audio/video-ulostuloa.


title: PlayStation 4

text: Sony julkaisi vuoden 2016 aikana päivitysversion "PlayStation 4 Slim". Laitteen hinta on 299 dollaria.


title: PlayStation 4

text: Sony julkaisi konsolista Pro-mallin marraskuussa 2016. Päivitetty konsoli sisältää nopeamman prosessorin sekä tuen 4K-resoluutiolle. Päivityksellä on myös tarkoitus parantaa konsolin virtuaalitodellisuustoimintoja. Uudet pelit toimivat sekä vanhalla että uudella laitteistolla. Uusi malli ei tue Ultra HD:n (UHD) Blu-Ray levyjä.


title: PlayStation 4

text: Sony on ilmoittanut ”Boost”-tilan lisäämisestä Pro-malliin, jolla vanhoja pelejä voi pelata korkeammalla GPU- ja CPU-kellotaajuudella.


title: PlayStation 4

text: Sony julkaisi konsolista Pro-mallin marraskuussa 2016. Päivitetty konsoli sisältää nopeamman prosessorin. Mallin hinta on 399 dollaria. Niin vanhat kuin uudet PS4-pelit toimivat Pro-mallissa.


title: PlayStation 4

text: Sony julkaisi lokakuussa 2016 PlayStation VR -virtuaalitodellisuuslasit. Lasit vaativat konsolin lisäksi PlayStation Cameran sekä pelistä riippuen myös PlayStation Move -ohjaimet. Pelien ostaminen on helpotettu kuluttajille niin, että VR-pelien etukansiin on merkitty *you'll need these* (tarvitset nämä) -merkki, jossa kerrotaan pelin vaativan lasit, kameran ja Move-ohjaimet.


title: PlayStation 4

text: Konsolin ohjain on varustettu kosketuslevyllä PlayStation Vitan tapaan. From Softwaren kehittämät pelit "Dark Souls" ja "Demon’s Souls" ovat toimineet inspiraationa konsolin nettiominaisuuksille sekä nettisovelluksille. Konsolin ohjaimesta julkaistiin uusi malli syksyllä 2016, jolloin siihen lisättiin valopalkki kosketuslevyn puolelle sekä uudenlaiset analogisauvat. Ohjain on saatavilla erikseen mutta myös PS4 Slim- ja PS4 Pro -konsoleiden mukana.


title: PlayStation 4

text: PlayStation 4:n ohjain on uudistunut paljon edellisestä ohjaimista. DualShock 4 sisältää esimerkiksi Share (jaa) -näppäimen, jolla on mahdollista ottaa kuvakaappauksia sekä videoita ja lähettää ne internetkatsojille sekä ystäville verkossa. Muita ominaisuuksia ovat sisäänrakennettu kaiutin, LED-valopalkki ja kosketuslevy. START-näppäin on korvattu OPTIONS-painikkeella.


title: PlayStation 4

text: Julkaisuhetkellä PlayStation Plus -jäsenet saivat ilmaiseksi "Resogun"- ja "Contrast"-pelit sekä ladattavan "Aveline"-lisäosan "" -peliin. Lisäksi tarjolla oli kaikille kolme ilmaispeliä: "War Thunder", "Warframe" ja "DC Universe Online". Digitaalisesti ostettavissa ja ladattavissa oli julkaisupäivänä 26 peliä.


title: PlayStation 4

text: PlayStation 4:ssa verkkopelaaminen on muuttunut maksulliseksi. Verkkopelaamiseen tullaan vaatimaan PlayStation Plus -jäsenyys. Tämä muutos on saanut runsaasti kritiikkiä mediassa. Sonyn mukaan sen ”pääpilarina” tulee olemaan verkkopelaaminen, jolla olisi tarkoitus kehittää tapoja pelata.


title: PlayStation 4

text: Julkaisun yhteydessä konsolille julkaistiin Suomessa sovellukset Music Unlimited, VidZone, Spotify, Netflix ja Viaplay.


title: Haderslev

text: Haderslev on Tanskassa Etelä-Tanskan alueella sijaitsevan Haderslevin kunnan keskustaajama. Vuoden 2012 alussa taajamassa oli 21 396 asukasta.


title: Haderslev

text: Haderslev on myös entinen kaupunki.


title: Haderslev

text: Se oli välillä Preussin hallinnassa mutta palasi Tanskalle 1920.


title: Sønderborg

text: Sønderborg on Tanskassa Etelä-Tanskan alueella sijaitsevan Sønderborgin kunnan keskustaajama. Vuoden 2012 alussa taajamassa oli 27 304 asukasta.


title: Sønderborg

text: Sønderborg on myös entinen kaupunki. Se syntyi 1200-luvun puolivälissä Sønderborgin linnan ympärille ja sai kaupunkioikeudet vuonna 1461. Kuningas Kristian II oli vankina Sønderborgin linnassa vuosina 1532-1549.


title: Sorø

text: Sorø on Tanskassa Sjællandin alueella sijaitsevan Sorøn kunnan keskustaajama. Vuoden 2012 alussa taajamassa oli 7 764 asukasta.


title: Sorø

text: Sorø on myös entinen kaupunki () ja nykyinen Sjællandin alueen pääkaupunki.


title: Tuomas Kauppi

text: Tuomas Jaakko Kauppi (s. 28. maaliskuuta 1977 Vaasa) on suomalainen jazzpianisti. Hän syntyi kanttoriperheen toiseksi lapseksi ja kirjoitti ylioppilaaksi vuonna 1996 Rauman Lyseon lukiosta. Musiikin kandidaatiksi Kauppi valmistui Sibelius-Akatemiasta vuonna 2010.


title: Tuomas Kauppi

text:
Hän opiskeli aluksi klassista pianonsoittoa yksityisesti Jarmo Eerikäisen johdolla, jonka jälkeen jatkoi opintojaan Helsingin Pop & Jazz Konservatoriossa vuosina 1996–1997 sekä Sibelius-Akatemian jazzmusiikin osastolla. Hänen opettajiaan ovat olleet muun muassa Frank Carlberg, Jarmo Savolainen, Jukkis Uotila, Jim Beard sekä Phil Markowitz. Tuomas Kaupin tärkeitä pianistiesikuvia ovat muun muassa Oscar Peterson, Wynton Kelly, Bill Evans, George Shearing ja Benny Green. Pianistina Kauppi tunnetaan erityisesti tradition tuntemuksestaan ja vahvasta, svengaavasta rytmin käsittelystään.
Kaupin uran merkkipaaluja ovat olleet esiintymiset yhdysvaltalaisten Kevin Mahoganyn (April Jazz 2009) ja Benny Golsonin kanssa. Hän on esiintynyt myös Tallinnassa ja Luxemburgissa. Kauppi on julkaissut albumin "Very Late" yhdessä laulaja Kirsti Alhon kanssa saksalaiselle Laika Records -levymerkille. Syksyllä 2009 duo Kauppi & Alho esiintyi Saksassa basisti Wayne Dockeryn kanssa. Suomessa Kaupin pitkäaikainen soittokumppani on basisti Pekka Sarmanto.


title: Tuomas Kauppi

text:
Vuonna 2012 Kauppi oli mukana The Great Helsinki Swing Big Band -kokoonpanon "Ranskalaiset korot" -levyllä, joka sisälsi säveltäjä Erik Lindströmin musiikkia ja joka julkaistiin säveltäjän 90-vuotissyntymäpäivän kunniaksi.
Tuomas Kaupin isoisä on säveltäjä Sakari Mononen.


title: Siiri Välimaa

text: Siiri Välimaa (s. 14. huhtikuuta 1990 Rauma) on suomalainen jalkapallomaalivahti, jonka seura on Norjan naisten pääsarjassa pelaava Kolbotn IL.


title: Siiri Välimaa

text: Välimaan kasvattajaseura on raumalainen Pallo-Iirot. Hän pelasi aluksi puolustajan paikalla, kunnes 16-vuotiaana siirtyi maalivahdiksi. Vuosina 2009–2013 Välimaa edusti Naisten Liigassa pelaavaa porilaista NiceFutista.


title: Siiri Välimaa

text: Kauden 2012 jälkeen hän oli viikon ajan Ruotsin Damallsvenskanissa pelanneen Djurgårdens IF:n testissä. Siirto kuitenkin kariutui seuran pudottua pääsarjasta ja Välimaa solmi NiceFutiksen kanssa vuoden mittaisen jatkosopimuksen. Joulukuussa 2013 hän allekirjoitti sopimuksen Kolbotn IL:n kanssa. Välimaa on valittu Palloliiton Satakunnan piirin parhaaksi naispelaajaksi vuosina 2011, 2012 ja 2013.


title: Siiri Välimaa

text: Siiri Välimaa oli mukana Suomen joukkueessa vuoden 2013 Kypros Cupissa sekä kolmantena maalivahtina EM-kilpailuissa 2013. Hän pelasi ensimmäisen maaottelunsa 7.4.2017 Puolaa vastaan.


title: Nora Heroum

text: Nora Heroum (s. 20. heinäkuuta 1994) on suomalainen jalkapalloilija. Hän edustaa italialaista AC Milania, jonne hän siirtyi seurakaupan yhteydessä Bresciasta. Aiemmin hän on edustanut muun muassa HJK:ta, FC Honkaa, kaudella 2014 Åland Unitedia sekä vuosina 2015–2017 Tanskan pääsarjajoukkue Fortuna Hjørringiä, jonka riveissä hän voitti Tanskan mestaruuden vuonna 2016.


title: Nora Heroum

text: Suomen naisten jalkapallomaajoukkueessa Heroum teki debyyttinsä toukokuussa 2012 Belgiaa vastaan. Vuoden 2013 EM-kilpailuissa hän pelasi Suomen jokaisessa kolmessa ottelussa, joista kahdessa täydet minuutit. Huhtikuun 2018 loppuun mennessä hän on pelannut 58 naisten maaottelua ja tehnyt niissä yhden maalin, EM-karsintaottelussa Montenegroa vastaan huhtikuussa 2016. Heroum pelasi Suomen joukkueessa Kanadassa pidetyissä vuoden 2014 alle 20-vuotiaiden MM-kilpailuissa.


title: Kromograniini A

text: Kromograniini A on proteiini. Sitä testataan joskus kun, epäillään feokromosytoomaa. Sillä diagnosoidaan myös neuroendogrinologisia kasvaimia. Ennen näyttöön ottoa tarvitaan 8 tunnin paasto. Hoitava lääkäri antaa potilaalle ohjeet lääkityksen keskeyttämisestä ennen tutkimusta. Happosalpaajia ei saa käyttää kahteen viikkoon.


title: Amlodipiini

text: Amlodipiini on verenpainelääke, joka kuulu kalsiumkanavan salpaajiin. Se laajentaa verisuonia estämällä sileää lihaksistoa. Tabletteja on joko 5 tai 10mg. Sitä käytetään myös angina pectorikseen. Lääke on pitkävaikutteinen ja otetaan kerran päivässä; puoliintumisaika on 35-55 tuntia. Amlopidiini on niin sanottu verisuoni selektiivinen kalsiumkanavan salpaaja, joka ei merkittävästi lamaa sydämen toimintaa.


title: Amlodipiini

text: Amlodipiini on WHO:n listalla yhteiskunnalle tärkeimmistä lääkkeistä.


title: Amlodipiini

text: Yleisiä haittavaikutuksia ovat huimaus, joka johtuu verenpaineen laskusta sekä turvotus nilkoissa. Päänsärkyä ja sydämentykytystä myös esiintyy. Yleistä on myös punastuminen.


title: Amlodipiini

text: Yliannostus voi olla suhteellisen pienellä annoksellakin vaarallinen. Yliannostus romahduttaa verenpaineen ja häiritsee sydämen toimintaa. Kalsiumestäjät aiheuttavat 48 % sydän- ja verisuonilääkkeiden yliannostuskuolemista. Hoitona on muun muassa kalsium, glukagoni ja noradrenaliini. Sydäntä ja verenkiertoa on syytä valvoa tarkkaan.


title: Asahi (1899)

text: Asahi () oli keisarillisen Japanin laivaston pre-dreadnought-tyypin taistelulaiva. Yhdessä viiden muun taistelulaivan ("Shikishima", "Yashima", "Hatsuse", "Fuji" ja "Mikasa") kanssa se muodosti Japanin päätaistelulinjan Venäjän–Japanin sodassa vuosina 1904–1905.


title: Asahi (1899)

text: Alus tilattiin John Brown and Companylta Clydebankistä osana vuonna 1986 julkistettua kymmenvuotissuunnitelmaa. Sen köli laskettiin 1. elokuuta 1897 ja alus laskettiin vesille 13. maaliskuuta 1899. Alus valmistui 28. huhtikuuta 1900.


title: Asahi (1899)

text: "Asahi" saapui Yokosukaan 23. lokakuuta 1900. Venäjän–Japanin sodan alettua alus kuului Japanin 1. laivaston 1. divisioonaan, jonka mukana se otti osaa Port Arthurin taisteluun 9. helmikuuta 1904. Alus osallistui 13. huhtikuuta Port Arthurin ankkuripaikan tulittamiseen.


title: Asahi (1899)

text: Keltaisenmeren taistelussa 10. elokuuta "Asahi" oli "Mikasan" jälkeen taistelulinjan toisena aluksena ja alukseen osui taistelun aikana yksi 12 tuuman kranaatti, joka haavoitti kahta miehistönjäsentä. Taistelun aikana tapahtunut ennenaikainen takatykin kranaatin laukeaminen aiheutti peräkannen tornin joutumisen epäkuntoon. Aluksen Venäjän keisarikunnan laivaston taistelulaivoihin "Poltava" ja "Tsesarevitš" ampumat kranaatit eivät läpäisseet panssarointia ja siten venäläisten kärsimät vauriot olivat vain vähäisiä. Aluksen tykistö osui kuitenkin "Tsesarevit"š"in" komentosillalle tappaen venäläisten komentajan sekä jumittaen venäläisaluksen peräsimen, mikä aiheutti sekaannusta ja lopulta venäläisten vetäytymisen takaisin Port Arthuriin. "Asahi" osui miinaan 26. lokakuuta Port Arthurin edustalla ja se siirrettiin Sasebon laivastontelakalle korjattavaksi, mistä se palasi palvelukseen huhtikuussa 1905.


title: Asahi (1899)

text: Tsushiman taistelussa 27. toukokuuta alus oli jälleen "Mikasan" jälkeen taistelulinjan toisena aluksena. Taistelun aikana "Asahiin" osui kuusi kranaattia kärsimättä kuitenkaan merkittäviä vaurioita, vaikka sen miehistöstä sai surmansa kahdeksan ja haavoittui 23. Sodan päätyttyä alus jatkoi normaalia rauhanajan palvelustaan.


title: Asahi (1899)

text: Alus kuului vuonna 1908 Yhdysvaltain laivastoa Japanin vesillä saattaneeseen osastoon. Vuonna 1914 aluksesta tehtiin tykistön koululaiva ja sen aseistus vaihdettiin japanilaiseksi vuonna 1917. Alus luokiteltiin vuonna 1921 ensimmäisen luokan rannikkopuolustusalukseksi ("kaibokan") ja sen aseistus poistettiin Yokosukassa vuoden 1922 Washingtonin laivastosopimuksen mukaisesti. Alus luokiteltiin 1. huhtikuuta 1923 koulu- ja sukellusveneiden emälaivaksi ja sen aseistariisunta saatiin tehtyä heinäkuuhun mennessä. Samalla aluksen uppouma pieneni 11 625 tonniin panssaroinnin ja aseistuksen vähetessä. Sen nopeus rajattiin samalla 12 solmuun.


title: Asahi (1899)

text: "Asahin" siirrettiin vuonna 1926 Kuren laivastontelakalle, jossa sen 25 Belleville-kattilaa korvattiin neljällä Kanpon type RO -kattilalla, ja samalla toinen takahormeista poistettiin ja tilalle asennettiin kaksi nosturia. Alus palasi palvelukseen lokakuussa 1927 sukellusveneiden pelastusaluksena. Se sijoitettiin reserviin, kunnes alus palasi palvelukseen vuonna 1938 korjausaluksena. Yhdysvaltain laivaston sukellusvene "USS Salmon" torpedoi aluksen 25. toukokuuta 1942 Cape Paderasin kaakkoispuolella Ranskan Indokiinan vesillä.


title: Piikkineulat

text: Piikkineulat ("Indostomidae") on piikkikaloihin kuuluva heimo. Heimo lajeja tavataan makeista vesistä Kaakkois-Aasiasta.


title: Piikkineulat

text: Piikkineulojen heimoon kuuluu 1 suku ja 3 lajia. Lajit ovat piikkineula ("Indostomus paradoxus"), "I. crocodilus" ja "I. spinosus". Piikkineulalajit ovat pieniä kaloja ja voivat suurimmillaan saavuttaa 3,3 cm:n pituuden. Tyypillisiä piirteitä ovat hoikka ruumis, jota peittävät luulevyt, putkimaisen kuonon päässä sijaitseva suu, 5–6 piikkiä selässä ennen selkäevää, Ohut pyrstönvarsi ja viuhkamainen pyrstöevä.


title: Piikkineulat

text: Piikkineulalajeja tavataan erityisesti soisilta alueilta runsaan vesikasvillisuuden joukosta. Heimon lajeja tavataan Myanmarista, Thaimaasta, Malesiasta, Laosista ja Kambodža. Ensimmäisen kerran piikkineuloja löytyi Myanmarista Indawgyi-järvestä.


title: Alf (nimi)

text: Alf on miehen etunimi. Nimi on ollut käytössä Suomessa, Ruotsissa ja Norjassa jo keskiajalla. Sana "alf" merkitsee skandinaavisessa mytologiassa keijukaista, mutta nimi Alf esiintyy myös lyhentymänä nimistä Aadolf, Alfred ja Alfons. Suomen ortodoksisessa kalenterissa se on käsitetty Alfeus-nimen lyhentymäksi.


title: Alf (nimi)

text:
Suomessa nimi Alf on Väestörekisterikeskuksen tietojen mukaan annettu vuoden 2009 loppuun mennessä 2220 henkilölle Alfin nimipäivä on suomenruotsalaisen kalenterin mukaan 21. helmikuuta. Suomenkielisessä kalenterissa samalle päivälle sijoitettiin vuonna 1929 Alfin käännösvastineeksi käsitetty nimi
Keijo.


title: Kissaihmiset (vuoden 1982 elokuva)

text: Kissaihmiset () on vuonna 1982 valmistunut Paul Schraderin ohjaama yhdysvaltalainen kauhuelokuva.


title: Kissaihmiset (vuoden 1982 elokuva)

text: "Kissaihmiset" perustuu samaan tarinaan kuin Jacques Tourneurin elokuva "Kissaihmiset" vuodelta 1942. Siinä kun Tourneurin elokuva hyödyntää tunnelmia ja jättää kauhun katsojan mielikuvituksen luotavaksi, Schrader käyttää tarinan eroottisia piirteitä ja perinteistä shokkikuvastoa suorasukaisemmin. Nastassja Kinski oli ehdolla Academy of Science Fiction, Fantasy & Horror Filmsin myöntämän Saturn-palkinnon saajaksi parhaasta naispääosasta.


title: Hatsuse

text: Hatsuse () oli keisarillisen Japanin laivaston Shikishima-luokan pre-dreadnought-taistelulaiva. Yhdessä viiden muun taistelulaivan ("Yashima", "Fuji", "Shikishima", "Asahi" ja "Mikasa") kanssa alus muodosti Japanin päätaistelulinjan Venäjän–Japanin sodassa vuosina 1904–1905.


title: Hatsuse

text: Kiinan–Japanin sodan jälkimainingeissa Venäjä painosti Japania palauttamaan Liaotungin niemimaan takaisin Kiinalle. Seurauksena Japani alkoi kasvattaa omaa sotilasmahtiaan tulevien uhkien varalta. Japanin aloitti 1986 kymmenvuotisen laivastonrakennusprojektin, valmistaakseen kuusi taistelulaivaa ja kuusi panssaroitua risteilijää.


title: Hatsuse

text: "Hatsuse" tilattiin vuonna 1897 Britanniasta Armstrong Whitworthilta Elswickistä osana vuoden 1896 kymmenvuotista laajetamissuunnitelmaa, johon kuuluivat "Hatsusen" lisäksi Shikishima-luokan alukset, "Mikasa", kuusi panssariristeilijää sekä joukko pienempiä aluksia. Suunnitelman toteuttamisen mahdollisti Kiinan Shimonosekin sopimuksen nojalla maksama 30 miljoonaa Yhdysvaltain dollaria.


title: Hatsuse

text: "Hatsuse" muistutti Britannian kuninkaallisen laivaston Formidable-luokan aluksia. Se oli kuitenkin nopeampi, sen aseistukseen oli lisätty kaksi kuuden tuuman tykkiä, panssarointia oli vahvistettu vöiden päästä sekä tuliasemien suojaa lisätty. Uppouman keventämiseksi kuitenkin ylempi vyö oli ainoastaan kuusi tuumaa paksu verrattuna Formidable-luokan yhdeksän tuuman vyöhön. Samoin aluksen hiilivarastojen määrää pienennettiin 560 tonnilla. Japanilaisten vaatimuksesta Philip Wattsin suunnittelema keulaan asennettava torpedoputki poistettiin. Sen köli laskettiin 10. tammikuuta 1898 telakkanumerolla 680 ja alus laskettiin vesille 27. kesäkuuta 1899. Alus valmistui 18. tammikuuta 1901.


title: Hatsuse

text: Venäjän ja Japanin välisen sodan alkaessa "Hatsuse" oli päällikkönsä Yu Nakaon alaisuudessa liitetty 1. laivaston 1. divisioonaan. Alus osallistui laivaston mukana Port Arthurin taisteluun 9. helmikuuta 1904. Samoin alus osallistui Port Arthurin tulittamiseen 13. huhtikuuta.